Kürdə azalma nə qədərdir\nSon iki ayda Kür çayında suyun səviyyəsinin kəskin azalması baş verir, çayətrafı rayonlarda içməli su problemi yaranıb.\nGürcüstan Xervitsi hidromüşahidə məntəqəsi bildirir ki, iyulun 9-na Kür çayında suyun səviyyəsi 122 santimetr təşkil edir, ötən 24 saat ərzində çayda suyun səviyyəsi 17 santimetr azalıb.\nİki əsas səbəb: iqlim dəyişiklikləri, insan amili\nAMEA Coğrafiya İnstitutunun direktoru, akademik Ramiz Məmmədov hesab edir ki, Kür çayında bu vəziyyətin yaranmasının səbəbi iqlim dəyişmələridir, quraq və yarımquraq ərazilərdə yağıntının miqdarı azalır, buxarlanma isə çoxalır: "Azərbaycan ərazisinin də 60%-i quraq və yarımquraq ərazidir və proqnozlar özünü Azərbaycan ərazisində doğrultdu. Artıq Abşeron istisna olmaqla, ölkənin bütün müşahidə məntəqələrində yağıntının miqdarı azalıb, su buxarlanması üzrə balans mənfiləşib. Çayları qidalandıran buzlaqlar əriməyə başlayıb, buzlaqların sahəsi iki dəfədən çox azalıb".\nAkademikə görə, daha bir səbəb insan amilidir. R.Məmmədovun sözlərinə görə, Neftçalanın Bankə qəsəbəsindən Kürün mənsəbinə kimi 40-50 kilometr məsafədə hər 50-100 metrdən bir pompa qoyulub, həyətlərə su vurulur. Eyni zamanda, o, çayın sağ və sol sahillərində təmiz su tələb edən balıq təsərrüfatları yaradıldığını vurğulayır.\nSaatlıda etiraz: Vətəndaşlar nə tələb edir?\nCoğrafiya İnstitutunun direktoru bunu da qeyd edir ki, əkin sahələri artıb, kənd təsərrüfatı, əsasən, ekstensiv şəkildə inkişaf edir deyə, yeni suvarılan sahələr çoxalıb: "Suvarma isə köhnə üsullarla gedir, bu da həm su israfı, həm də torpağın şoranlaşması deməkdir".\nKürə bənd vurularsa?..\nSon günlər Kür çayında suyun səviyyəsinin artması üçün bənd vurulması ilə bağlı təkliflər səslənməkdədir. R.Məmmədov bunu mümkün saysa da, deyir ki, çay su ilə dolduqda necə tənzimlənəcəyi açıq qalır.\nDirektorun sözlərinə görə, normalda Kür çayının illik axını 15-17 kubkilometrdir, indi ki halda isə bu rəqəm 6-7 kubkilometrə qədər azalıb: "Bu, fəlakətli dərəcədə azalmadır".\nHökumət nə etməlidir\nMilli Şuranın üzvü, kənd təsərrüfatı üzrə mütəxəssis Vahid Məhərrəmov deyir ki, Azərbaycanın su resursu 32 milyard kubmetrdir, bunun 70 faizi qonşu ölkələrdən gələn Kür və Araz çaylarının hesabına, 30 faizi isə ölkə daxilində formalaşır.\nO, quraqlıq təhlükəsiylə qarşılaşacaq ölkələr arasında Azərbaycanın adının 33 ölkədən ibarət siyahıda 18-ci yerdə olduğunu vurğulayır.\n"Problem burasındadır ki, ölkədə tələbatdan 7-8 dəfə çox su resursu olduğu halda, içməli suya və suvarma suyuna olan ehtiyac ödənilmir. İsraf çoxdur", - mütəxəssis qeyd edir.\nO hesab edir ki, hökumət problemlərin həlli istiqamətində, yəni, su təsərrüfatı sisteminin yaxşılaşdırılması, bir mərkəzdən koordinasiya olunmasını təmin etmək üçün addımlar atmalıdır.\nRamiz Məmmədovsa hökumətin ölkədə su istehlakının uçotu layihəsi üzərində işlədiyini, həmin layihədə ayrı-ayrı bölgələr, təsərrüfatlar üzrə nə qədər su lazım olması müəyyənləşdirildiyini bildirir. Alimin qənaətincə, bu, həyata keçirilsə, suya qənaət edilə bilər.\n"Azərsu" ASC-nin mətbuat xidmətinin rəhbəri Anar Cəbrayıloğlu bildirib ki, hazırda Neftçala rayonunda yaranan problemi həll etmək üçün Salyan rayonundan 44 kilometr olmaqla Neftçalaya yeni su xətti çəkilir. O, eyni zamanda, burada su anbarı tikilməsinin nəzərdə tutulduğunu və bütün bu işlərin il ərzində tamamlanmalı olduğunu deyir.\nAmma su xətti çəkilənə qədər bəzi bölgələr "su" deyib yanır. Məsələn, Neftçalada kəndlərə gətirilən içməli su baha olduğundan sosial mediada imkansız ailələrə yardım məqsədilə ianə kampaniyası başladılıb. Saatlıda isə ötən həftə sakinlər etiraz aksiyası keçiriblər.


13 avqust – Ümumdünya Solaxaylar Günüdür | AARinfo.az\n“Qafqazinfo” xatırladır ki, hazırda dünya əhalisinin 800-900 milyon nəfəri solaxaydır. Adətən gündəlik həyatda sol əldən istifadə edənləri solaxay adlandırırlar. Əslində isə solaxaylıq və soləllilik anlayışları eyni deyil. Solaxaylıq daha geniş şəkildə özünü bütün cüt orqanlarda göstərir. Solaxay həm də sol solayaqlı, solqulaqlı və solgözlü olur, lakin bunu 5 yaşdan sonra müəyyən etmək mümkündür.


“Bu ölkələrin NATO-ya daxil edilməsinə müsbət baxmıram” - MINVAL.INFO\n“Türkiyə NATO-Finlandiya-İsveç ətrafında gedən prosesi diqqətlə izləyir, lakin hələ ki, buna müsbət baxa bilmirik” – deyə prezident Rəcəb Tayib Ərdoğan açıqlayıb.\nBakupost.az xəbər verir ki, o, bu məsələdə pozitiv fikrə malik deyil. Çünki buna qədər Yunanıstanla bağlı səhvə yol verildi. Bu ölkənin alyans daxilində Türkiyəyə münasibəti müsbət deyil.\n“Skandinaviya dövlətləri terrorçulara qarşı qonaqpərvər münasibəti ilə seçlir, onları hətta parlamentlərinə buraxıblar. Ona görə bu məsələdə müsbət bir şey görmürəm. Onların NATO-ya qəbulunda tələsməməliyik” – deyə o, fikrini bildirib.\nQeyd edək ki, Finlandiya və İsveç çoxillik neytrallıqlarından imtina edib, NATO-ya daxil olmaq üçün müraciət edəcəklərini açıqlayıblar. Onlar Rusiyanın hərbi əməliyyatları fonunda təhlükəsizliklərinin şübhə altında olduğunu düşünür.\nTarix: 2022/05/13 20:08


Məşhur detektivin ailə sirləri haqda yeni film çəkilir\nŞerlok Holmsun anası rolunu Helena Bonem Karter oynayacaq\n"Supermen" filmindən hamının tanıdığı britaniyalı aktyor Henri Kavill "Enola Holms" filmində rol alıb. Sputnik Azərbaycan RİA Novosti-yə istinadən bildirir ki, aktyor filmdə dünyaca məşhur detektiv Şerlok Holms rolunu canlandıracaq.\nEkran əsəri Şerlokun bacısı haqqındadır. Çəkiləcək film detektiv roman yazarı, amerikalı Nensi Springerin "Enola Holmsun sirləri" əsəri əsasındadır. Roman 2006-2010-cu illər arasında yayımlanıb. Şerlok və Maykroft Holmsların bacısı olan Enolanın da detektiv araşdırmalarına böyük həvəsi olub. Enola roluna Milli Bobbi Braun, anası roluna britaniyalı aktrisa Helena Bonem Karter dəvət alıblar.\nQeyd edək ki, adıçəkilən filmin rejissoru Qarri Bredbir, ssenari müəllifi isə Cek Torndur. Filmin çəkilişlərinə bu yay start veriləcək.\nBeren Saatın gözəllik sirri\n"Ceyms Bond"un tapançası satıldı


Baş Prokurorluq və Dövlət Gömrük Komitəsinin Mətbuat xidmətləri birgə məlumat yayıb.Birgə məlumatda deyilir:\nBakı Baş Gömrük İdarəsində həbslər davam edir. Bakı Baş Gömrük İdarəsi rəisi Kənan Məmmədovun köməkçisi Elnur Quliyev də saxlanılıb.\nXatırladaq ki, həbsləri Korrupsiya qarşı Mübarizə Baş İdarəsi və DGK-nın Əməliyyat İstintaq baş İdarəsi həyata keçirir.\nBakı Baş Gömrük İdarəsinin daha bir vəzifəli şəxsi həbs olunub.\nBelə ki, təqribən 1 saat öncə Korrupsiya qarşı Mübarizə Baş İdarəsi və DGK-nın Əməliyyat İstintaq baş İdarəsinin əməkdaşları Bakı Baş Gömrük İdarəsinin Xüsusi prosedurlar şöbəsinin rəisi Aydın Eylazovu həbs ediblər.\nQeyd edək ki, dünən də Baş prokuror yanında Korrupsiya qarşı Mübarizə Baş İdarəsinin əməkdaşları Bakı Baş Gömrük İdarəsində əməliyyat keçirib.\nƏməliyyat zamanı içərisində İdarənin yüksək vəzifəli şəxslərinin rüşvət alarkən tutulduğu qeyd edilir.


Tramp: "ABŞ Çinlə ticarətdə milyardlarları itirmək istəmir"\n06 May 2019 - 17:32\nTramp:"ABŞ Çinlə ticarətdə milyardlarları itirmək istəmir"\nABŞ Prezidenti Donald Tramp Birləşmiş Ştatların bundan sonra Çinlə ticarətdə milyardlarla dollar itirmək niyyətinin olmadığını bəyan edib.\n“ABŞ uzun illər ərzində ticarətdə hər il 600-800 milyard dollar itirib. Çinlə ticarətdə bu itkilərin məbləği 500 milyard dollardır. Üzrlü sayın, lakin biz bundan sonra belə etməyəcəyik”, – deyə ABŞ prezidenti bildirib.\nMayın 5-də Donald Tramp bəzi Çin məhsullarına rüsumları 10 faizdən 25 faizə qədər artıracağını deyib. Ertəsi gün Çin Xalq Respublikası Xarici İşlər Nazirliyinin rəsmi nümayəndəsi Gen Şuan hazırda ÇXR-in nümayəndə heyətinin qüvvədə olan rüsumları artırmaq və yenilərini əlavə etmək barədə Trampın təhdidlərinə baxmayaraq, ticarət məsləhətləşmələrinin növbəti raundunda iştirak etmək üçün ABŞ-a səfərə hazırlaşdığını qeyd edib.\nABŞ və Çin arasında ticarət üzrə danışıqların əvvəlki raundu aprelin 30-da Pekin şəhərində baş tutub, növbəti raundun isə mayın 8-də Vaşinqtonda keçirilməsi planlaşdırılır.\nXatırladaq ki, 2018-ci il dekabrında ABŞ və Çin liderlərinin Buenos-Ayresdə G20 sammiti çərçivəsində keçirilən görüşündə iki ölkə arasında ticarət məsələlərinə dair bəzi razılaşmalar əldə edilmişdi. Vaşinqton Çin məhsullarına rüsumun artırılmasını təxirə salmış, Pekin isə Birləşmiş Ştatlardan idxalı artırmağa boyun olmuşdu. Həmçinin tərəflər üç ay ərzində iki ölkə arasında ticarət sazişi bağlanması istiqamətində tədbirlər görmək barədə razılığa gəlmişdilər. Ticarət sazişinin bağlanması üçün ayrılan vaxt mart ayının 1-də başa çatsa da, Donald Tramp danışıqların uğurla və Vaşinqton üçün düzgün məcrada davam edəcəyi təqdirdə rüsumları artırmayacağını bəyan etmişdi.


Ölüm Allah əmri olsa da, ayrılığın gətirdiyinin əbədi bir işgəncə olduğu ortadadır. Amma o ölmə əbədi ayrılıq kimi baxmırdı, deyirdi ki, insan cismən ölür, ruhən isə yaşayır, diri qalır. O bir təqvalı insan idi. Bir təqvalı, inanclı, imanlı insan kimi axirətə inanırdı və axirətlə bağlı fikirlərini elə əsaslandırırdı ki, şəkki-şübhəyə yer qalmırdı.\n77 yaşında haqqın dərgahına qovuşan Hacı Vaqif Cəliloğlu ilə uzun illər “Bakı-Xəbər” qəzetində çiyin-çiyinə işləmişik, sözümüzə söykənc, hərəkətimizə qüvvət verib, gücümüzə güc qatıb...2003-cü ilin sentyabrı ayından, yəni “Bakı-Xəbər” nəşrə başladığı gündən bu kollektivdə çalışıb. Hacı Vaqif gənclərlə dostluq etməyi çox sevirdi, daim ətrafında gənclər olurdı. Elmi, siyasi, dini-fəlsəfi mövzularda söhbət və müzakirələri də əsasən gənclərlə edirdi, elmi-dini mübahisələrdən qətiyyən çəkinməzdi, gənclik şövqü ilə qələbə qazanmağı hədəfələyərdi... Hacı səbrli insan idi, təmkinini həmişə qoruyub saxlamağı bacarırdı və hər kəsə də səbrli olmağı tövsiyə edirdi.\nTexnika üzrə fəlsəfə doktoru idi, texniki sahələrlə yanaşı humanitar sahəni, xüsusən də dini, fəlsəfəni, klassik ədəbiyyatı çox sevərdi. Çox zaman Füzulidən, Vahiddən qəzəllər söylərdi...Zövqü yüksək idi. Hacı Vaqif “Bakı-Xəbər” qəzetində uzun illər dini mövzularda yazılar hazırlayıb və qəzetimizin dini yazarı kimi həm din tariximizi, həm də islam dinin formalaşmasında əməyi olan şəxsiyyətlərin, onların irsinin tanıdılmasında özünəməxsus rol oynayıb. Heç şübhəsiz ki, Uca Yaradanın kitabı Quranın təbliğində də Hacı Vaqif öz yazıları ilə az iş görməyib, əksinə çox iş görüb. Hacı Vaqifin vacib və nümunə ola biləcək keyfiyyətlərdən biri o idi ki, o islam dininin mahiyyətini, Quranın fəlsəfəsini heç bir məhzəbə bölmədən olduğu kimi çatdırırdı...Bütün bunları onun yazılarında, çıxışlarında, şərhlərində açıq görmək mümkündür.\nHacı Vaqif haqqında keçmiş zamanda danışmağın özü adama qəribə gəlir. Doğma insanın yerini hər zaman hiss edirsən, hiss etdiyin ağrını isə heç nə ilə keyidə bilmirsən.\nQeyd etdiyim kimi Hacı Vaqif uzun illər “Bakı-Xəbər”də çalışıb, bizimlə birgə irəliyə, yeni-yeni yaradıcılıq uğurlarına, hadisələrinə imza atıb, qəzetimizin səhiflərində onun silinməz izləri\nVaqif Cəliloğlunun keçdiyi ömür yolu...\nHəsənov Vaqif Cəlil oğlu (Vaqif Cəliloğlu) 1944-cü ildə Salyan rayonunda anadan olmuşdur. Orta məktəbi fərqlənmə ilə bitirmişdir. 1962- ci ildə Azərbaycan dövlət Neft Kimya Inistitutuna daxil olmuş, 1967- ci ildə fərqlənmə diplomu ilə oranı bitirmişdir. 1967-ci ildən keçmiş SSR-nin müxtəlif şəhərlərində mühəndis, baş mühəndis vəzifəsində çalışmışdır. 1984-cü ildə dissertasiya müdafiə edərək texniki elmlər namizədi elmi dərəcəsi alıb. Jurnalistikaya olan böyük həvəsi onu “Bakı xəbər”ə gətirib və bu qazetində dini mövzularda mütamadi yazıları dərc olunub. Hacı Vaqifin dini mövzuda yazılan məqalələr oxucular tərəfindən böyük maraq və rəğbətlə qarşılanmışdır. “Qəlbin zəkatı” və “Vicdanın zəkatı” kitablarının və onlarla məqalələrin müəllifidir. Vaqif Cəliloğlu doğulduğu Salyan şəhərində 2021- ci il 28 iyul tarixində haqq dünyasına qovuşmusdur.\nZəngin və mənalı ömür yolu yaşayan Hacı Vaqif öz yazdıqları ilə zaman-zaman onu yaxından tanıyanların qəlıbində, xatirələrində yaşayacaq...\nİndi isə “Bakı-Xəbər” qəzetinin baş redaktoru Aydın Quliyev başda olmaqla əməkdaşlarımızın Hacı Vaqiflə bağlı fikirlərini, xatirələrini təqdim edirik:\n“Bakı-Xəbər” qəzetinin baş redaktoru Aydın Quliyev: “Həyatı başa düşəndən indiyədək həmyaşıdlarımla bərabər yaşca özümdən xeyli böyük insanlarla da dostluğa, yoldaşlığa , müsayibliyə meylli olmuşam, özümdən böyüklərdən daha çox öyrənə biləcəyimə inanmışam. Hacı Vaqif Cəliloğlu (Həsənov) həyatımın son 20 ildən çox dövrü ərzində bu insanlardan biri idi... “Bakı-xəbər” qəzetini təsis etdiyimiz 2003-cü ildən sonra uzun illər birgə çalışdıq, qəzetimizin müxbiri kimi məhsuldar işlədi, qəzetimizin tanınmış imzalarına imza qatdı...\n77 yaşında haqqın rəhmətinə qovuşdu.. .\nBizə dostlara onunla birgə getdiyimiz 20 ili yaşadan xatirələr , halallıq almaq, halallıq istəmək və Allahdan ona rəhmət diləmək qaldı...Əzizlərinin başı sağ olsun...”\n“Bir dost kimi həmişə bizim üçün dəyərli insan olub”\n“Bakı-Xəbər” qəzetinin baş redaktor müavini Tahir Tağıyev: “2003-cü ildən bizimlə birgə çalışan dəyərli insan Hacı Vaqif Cəliloğlu (Həsənov) haqqın rəhmətinə qovuşdu. Vaqif müəllim bir iş yoldaşı, bir dost kimi həmişə bizim üçün dəyərli insan olub.\nAllahdan rəhmət eləsin. Yaxınlarının başı sağ olsun…”\n“Məkanı cənnət olsun”\n“Bakı-Xəbər” qəzetinin əməkdaşı Məhəmmədəli Qəribli: “Uzun müddət bir yerdə işlədiyimiz, hamımızın Hacı kimi çağırdığımız, gözəl insan və alim - Vaqif Cəlilov dünən Allahın rəhmətinə gedib. Hacıya Allahdan rəhmət, doğmalarına səbr diləyirəm! Məkanı cənnət olsun!!!”\n“Həmişə deyirdi ki, mən öləndə nekroloqu özün yazarsan”\n“Bakı-Xəbər” qəzetinin əməkdaşı İradə Sarıyeva: “Əslində, eşitdiyim xəbərdən mütəssir olmuşam. İnanmağım da gəlir, inanmağım gəlmir də. Xeyli vaxt idi xəstə idi, amma inanmırdım ki, xəstəliyə boyun əyə. Həmişə gümrah görünməyə çalışırdı, demə ki, dərd insanı içindən yeyirmiş.\nNecəsən bir ah çəkim\nKür alışa, sal yana.\nDeyirdim ki, Kür suyu içmisiniz də, mənim kimi bulaq suyu icməmisiniz ki. Deyirdi qıza, Qulu Əsgərov da Kür suyu içib...Da heç nə demirdim. Nə deyəsiydim ki...Məni fakt qarşısında qoyurdu.\nHəmişə deyirdi ki, mən öləndə nekroloqu özün yazarsan... Deyirdi ki, İsaxan Aşurovun ölümünə yazdığın nekroloq cox xoşuma gəlib, amma mənə ondan da yaxşısını yazarsan, “sözə xəsislik eləmə qıza”.\nMən də zarafata salıb deyirdim ki, siz məni o dünyaya yola salmamış heç yerə gedəsi deyilsiniz, odur ki, qələminizi itiləyin, kağızı hazırlayın siz mənim ölümünə nekroloq yazacaqsınız. “Bakı xəbər”in redaksiyasında uzun illər eyni otaqda oturmuşuq, həmişə dərdləsirdik, danışırdıq, mənə məsləhətlər verirdi. Hey “səbrli ol, tələsmə, çılğınlıq eləmə” deyirdi...Tövsiyəsini məndən əsirgəməzdi. Hacı Vaqif Cəliloglundan danışıram. O Vaqif Cəliloglundan ki, mən "Bakı xəbər" ə gələndə o burada 2003-cü ildən işləyirdi, yazıları ilə dini maarifçiliyi işləri aparırdı.\nHey mənə deyirdi sən anam Narınc xanıma bənzəyirsən, sən onun kimi kişi xasiyyətlisən, otkəmsən və mərdsən. Amma sən çox hövsələsizsən, səbrsizsən. Həmişə deyirdi ki, mənim anam kolxoz sədri idi və əlində qamçı at belində gəzirdi. Anasını hər gün xatırlayırdı, hər gün deyirdi, ay ana, can ana, hardansan ay ana!\nHacı Vaqiflə bağlı o qədər xatirələrim var ki...sağlıq olsun yazacağam hamısını. Hacı deyirdik Vaqif müəllimə hamımız. Hamı ilə öz dilində danışmağı bacarırdım. Uşaqla uşaq böyüklə böyük idi. Sadəcə, səmimi, savadlı, təqvalı insan kimi qalıb yadımda\nRuhun şad olsun Hacı. Yerin hər zaman görünəcək!”\n“Toyun olanda məni çağırmasan da gələcəm və sənə baba kimi ilk xeyir-duanı mən verəcəm”\n“Bakı-Xəbər” qəzetinin əməkdaşı Ülviyyə Nağıyeva: “Azərbaycan xalqı böyük bir ziyalısını itirdi. Hacı Vaqif Cəliloğlunun vəfat xəbər məni çox üzdü. Gözəl, dəyərli, ziyalı insan, iş yoldaşım, ağsaqqalımız idi. Hamımızın Hacı deyə çağırdığımız Hacı Vaqif Cəliloğlu ilə mən baba nəvə qədər doğma idik. Hacı Vaqif Cəliloğlu 77 yaşında dünyasın dəyişib. Bu xəbər məni çox üzdü.\nXəbəri eşidən kimi ilk işə "Bakı-Xəbər" qəzetinə gəldiyim vaxtları xatırladım. Jurnalistika fakültəsində oxusam da iş təcrubəm yox idi. Mətbuatdan, qəzetdən, çap işindən anlayışı olmayan gənc tələbə idim, amam işləmək istəyirdim. Yadımdadır, kollektiv məni çox gözəl qarşılamışdı. Hacı isə bir başqa qarşılamışdı, əlində şokalatla. Onda bir sevinirdim ki, sanki yuxuda idim, ayıldım, Allah necə gözəl kollektivə düşmüşəm deyə sevindim. Sonra Hacı ilə daha çox ünsiyyətdə oldum, yazılarını kompyuterdə mən yığmağa başladım. Mən də təzə işçi idim deyə, məndən narazı qalmasın istəmirdim, ona görə də, çox vaxt onun yazılarını aparıb evdə yazırdım, bəzən Hacının yazısını bitirmədən yatmırdım. Görəndə ki, yazı tez hazır olub o sevinirdi. “Sağ ol mənim ağıllı qızım” deyirdi. Çox vaxt işə gələndə stolumun üstündə şokalad ya da mövsümü meyvə görürdüm, bu mənə Hacı babamın sovqatı idi. Deyirdim ki, Hacı, xahiş eidrəm əziyyət çəkməyin, “qızım, ye baba payıdır” deyirdi…\nHəmişə deyirdi atana məndən salam de. Atam da qarşılığında ona salam göndərirdi. Kitabı çapdan çıxanda atam içinə öz imzası ilə xoş sözlər yazıb atama göndərmişdi. Bir gün dedim ki, Hacı, siz axı heç atamı görməmisiz, hər dəfə salam göndərirsiz bir birinizə. Dedi ki, sənin kimi qız böyüdən kişini görməsəm də, tanımasam da həm tanımış, həm də görmüş kimiyəm, ona görə salam göndərirəm. O kişi də bilir nəyə görə salam göndərirəm, o da ona görə mənə çox sağol deyib salam göndərir. O kişiyə halaldı sənin kimi qız böyüdüb. Gəlib eyni sualı atama verdim, atam da dedi ki, bütün bunlar sənin özünü yaxşı apardığına görədir. Gördüm Hacı dediyi sözü atam deyir. Onda qəribə hiss etdim özümü, bir-birin tanımayan iki adam necə bir salamla bir-birin başa düşə bilir. Bir dəfə otaqda söhbət babalardan düşdü. Deyirdim mənim babam yoxdu heç görməmişəm, çox istərdim ki, babalarımdan heç olmasa birini görərdim, baba kimi mənə məsləhətlər, xeyir-dua verəydi. Hacı həmişə deyirdi ki, baban mənəm, toyun olanda məni çağırmasan da gələcəm və sənə baba kimi ilk xeyir-duanı mən verəcəm, bəyə də tapşıracam ki, sənə güldən ağır söz deməsin yoxsa qarşında məni görəcək…Hacı babam belə baba idi.\nKaş ki, onun ölüm xəbəri yalan olardı…xeyir-duasına, səmimi söhbətlərinə, tövsiyələrinə hər zaman ehtiyacım olan Hacı babama Allahdan rəhmət diləyirəm. Məkanının cənnət olsun, nur içində uyu baba!”\n“Hacı şahmat oynamağı çox sevirdi... “\n“Bakı-Xəbər” qəzetinin əməkdaşı Vidadi Ordahallı: “Hacı şahmat oynamağı çox sevirdi, onun məşğuliyyətlərindən biri məhz şahmat idi. “Azərbaycan” nəşriyyatının və digər media qurumlarının təşkil etdiyi şahmat turnirlərində həmişə fərqlənirdi. Özü də rəqibi həmişə gənclər olurdu, gənclərlə ünsiyyəti yaxşı tuturdu. Hacı səbrli, təmkinli adam idi və gənclərə də həmişə səbrli olmağı tövsiyə edirdi. Onun vəfat etməsi xəbəri doğurudan da məni üzdü. Allah Hacı Vaqifə rəhmət eləsin!”.\nBöyük Nəsimi “dünya qalacaq yer deyil, ey can, səfər eylə” deyirdi. Bununla da həqiqi mömin insanların yalançı dünyadan haqq dünyasına, ədalətin mütləq zəfər çaldığı məkana daxil olaraq ədəbiyən səadətə qovuşacağına işarə edirdi. Hacı Vaqif əbədi məkandadır, ədəbiyyən səadətə qovuşanlardandır. Ruhu şad olsun!\n“Bakı-Xəbər” kollektivi adından


Mətləb Əliyev: “Bu gün Buzovna bələdiyyəsinin əsas məqsədi … ”\n--2018-10-18 / 12:55\n“Bu gün Buzovna bələdiyyəsinin əsas məqsədi bələdiyyə büdcəsinə əlavə maliyyə vəsaitinin cəlb edilməsidir. Sakinlərimiz məhz bələdiyyənin bu addımına vergilərini vaxtında ödəməklə yardımçı olmalıdırlar. “Yerli Demokratiya Həftəsi”ndə keçirdiyimiz görüşlərdə məhz bu məsələni sakinlərin diqqətinə çatıdırırıq”- bu fikirləri Belediyye.infoya Xəzər rayonu Buzovna bələdiyyəsinin sədri Mətləb Əliyev bildirib.\nSədrin sözlərinə görə, “Yerli Demokratiya Həftəsi” çərçivəsində keçirdiyimiz görüşlərdə sakinlərə əmlaklarını qeydiyyata alınmasının üstünlükləri izah edilir. “Demokratiya Həftəsi” ərzində məhz bu məsələ ilə bağlı hüquqi yardıma ehtiyacı olanlara da xidmət göstərilir. Bu hüquqi yardımın bələdiyyə tərəfindən sakinlərə bundan sonrada göstərilməsi bələdiyyə iclasında qərara alınmışdır.\nSədr bir məqamı da xüsusi olaraq vurğulayıb ki, hazırda qəsəbə ərazisində olan 7000 artıq təsərrüfatın yalnız 15 faizədək hissəsinin rəsmi dövlət qeyddiyatı vardır. Çıxarışları olmadığı üçün biz torpaq vergisini ala bilsəkdə, əmlak vergisini hesablaya bilmiirk. Halbuki bələdiyyə vergi xidməti orqanının apardığı hesablamalara görə, bu istiqamətdə bələdiyyə hər il kifayət qədər maliyyə vəsaiti itirir.\nSədr onu da bildirib ki, mənzillərə hüquqi statusun alınması ilk növbədə vətəndaşların özləri üçün mühüm əhəmiyyət kəsb edir. Belə ki, çıxarışı olmadığı üçün mənzil rəsmi şəkildə bağışlana bilmir, alqı- satqı əməliyatı aparıla bilmir və girov qoyula blmir.\nGörüşlərdə bələdiyyəmizin əməkdaşları sakinlərə bu maqamın izahına diqqət yetirirlər.


İlham Əliyev və Mehriban Əliyeva işğaldan azad edilmiş Füzuli və Cəbrayıla səfər ediblər – TAM MƏTNSizinxeber.az – Azərbaycan Xəbərləri\nİlham Əliyev və Mehriban Əliyeva işğaldan azad edilmiş Füzuli və Cəbrayıla səfər ediblər – TAM MƏTN\n17 Noyabr 2020 - 15:16\nXəbər verdiyimiz kimi, noyabrın 16-da Azərbaycan Respublikasının Prezidenti, Silahlı Qüvvələrin Müzəffər Ali Baş Komandanı İlham Əliyev və Birinci vitse-prezident Mehriban Əliyeva işğaldan azad edilmiş Füzuli və Cəbrayıl rayonlarında, o cümlədən Füzuli və Cəbrayıl şəhərlərində olublar.\nPrezident İlham Əliyev və Birinci vitse-prezident Mehriban Əliyeva layihənin icrasının gedişi ilə tanış oldular.\nPrezident İlham Əliyev və Birinci vitse-prezident Mehriban Əliyeva yol işçiləri ilə xatirə şəkli çəkdirdilər.\nDövlətimizin başçısı və Birinci vitse-prezident işğaldan azad olunmuş Füzuli şəhərinə gəldilər.\nDövlətimizin başçısı və Birinci vitse-prezident Xudafərin körpüsünə gəldilər. Bu anlar da tariximizin səhifələrinə qızıl hərflərlə yazılacaq.\nSonra Prezident İlham Əliyev və Birinci vitse-prezident Mehriban Əliyeva Araz çayının sahilini gəzdilər, Xudafərin körpüsünün önündə xatirə şəkilləri çəkdirdilər.\nDaha sonra dövlətimizin başçısı və Birinci vitse-prezident Cəbrayıl şəhərinə yola düşdülər.\nPrezident İlham Əliyev və Birinci vitse-prezident Mehriban Əliyeva oktyabrın 4-də işğaldan azad edilmiş Cəbrayıl şəhərinə gəldilər.\nOxu.az - İlham Əliyev və Mehriban Əliyeva işğaldan azad edilmiş Füzuli və Cəbrayıla səfər ediblər – TAM MƏTN


Tahir Kərimov Salyandakı villasını neçiyə satır? Necati Şaşmaz “Kurtlar Vadisi Darbe” “Qarpız-yemiş yetişdirməklə bala başı saxl Dövlət İmtahan Mərkəzi dövlət qeydiyyatına alını “Fövqəladə Hallar Nazirliyində ciddi yoxla “Apreldə “İsgəndər”ləri döyüşə hazırlamışdıq, Ba “Arvadım başqası ilə mesajlaşırdı, bıçaqladım” & Azercell-dən pulsuz göz müayinəsi “Zaminbank”ın filial müdiri arvadına “Turizmdə 5 ulduz” layihəsi… Polad Bülbüloğlu və bir neçə səfir geri çağırılı Şirvanda 43 yaşlı kişi məktub yazıb özünü asdı\n03 Fevral 2016 / 11:11 / Baxış sayı: 340 Şirvan şəhərində intihar hadisəsi baş verib. Bu gün səhər saatlarında Şirvan sakini, Mehmandarov küçəsi, ev 16-da yaşayan 1973-cü il təvəllüdlü Ağayev Səfayət Malik oğlunun meyiti yarımçıq tikilidə asılmış vəziyyətdə aşkar edilib. İntiharın hansı səbəbdən baş verdiyi araşdırılır. S.Ağayevin intihardan əvvəl məktub yazdığı bildirilir. Məktubun məzmunu açıqlanmır. Faktla bağlı Şirvan şəhər prokurorluğunda araşdırma aparılır.


Cavanşir Feyziyevlə bağlı qərar verildi Cavanşir Feyziyevlə bağlı qərar verildi\nCavanşir Feyziyevlə bağlı qərar verildi\nNəsimi Rayon Məhkəməsində “Reaksiya TV”nin rəhbəri Zaur Qəriboğlunun deputat Cavanşir Feyziyevi xüsusi ittiham qaydasında verdiyi məhkəməyə baxılıb.\nHakim Azər Tağıyevin sədrliyi ilə keçiirlən prosesdə qərar elan olunub.\nQərara əsasən, şikayətin icraata qəbulundan imtina edilib. Bildirilib ki, şikayət əsassızdır.\nQeyd: Z.Qəriboğlu məhkəmə etdiyi şikayətini onunla əsaslandırıb ki, təsis etdiyi "Reaksiya TV" kanalıda mütəmadi olaraq ictimayəti maraqlandıran və gündəmdə olan mövzularla bağlı çıxışlar edir və hökümətin gördüyü yaxşı işləri təqdir edir, neqativ işləri isə etik qaydalar çərçivəsində tənqid edir.\nBildirir ki, etik qaydalar daxilində tənqid etdiyi çoxsaylı deputat, məmur, nazir və vəzifəli şəxslər olur:\n“Belə şəxslərdən biri də Milli Məclisin deputatı Cavanşir Feyziyev olub. Onu deputatlıq fəaliyyəti ilə bir araya sığmayan sahibkarlıq fəaliyyəti Azərbaycanda və dünyada fəaliyyət göstərən cari mətbuatda olduğu kimi, mənim tərəfindən də tənqid edilib. Onun faktiki olaraq sahibkarlıq fəaliyyət göstərməsi Böyük Britaniya Məhkəməsi tərəfindən təsdiq olunub və Azərbaycandan çıxardığı pulların bir qismi çirkli pullar siyahısına daxil edilərək dondurulub. Bu məlumat qeyd etdiyim kimi, tək mənim tərəfimdən yox, ölkə və dünya mediasında da işıqlandırılıb, hətta Cavanşir Feyziyevin özü də bunu etiraf edib.\nCavanşir Feyziyev mənə atdığı böhtanı ilk olaraq feysbuk sosial şəbəkəsində yayıb. Bundan sonra ölkənin demək olar bütün mətbu orqanlarında həmin böhtan xarakterli məlumatlar paylaşılıb.\nXatırlatma: Bir müddət öncə sosial şəbəkələrdə deputat C.Feyziyev və ailəsinə məxsus 5 milyon funt-sterlinq pulun London məhkəməsində müsadirə olunduğu haqda xəbər müzakirə olunmuşdu. Bundan sonra C.Feyziyev məsələ ilə bağlı şəxsi səhifəsində açıqlama verərək məlumatı yayan jurnalistlərdən bəzilərini təhqir etmişdi. Daha sonra isə paylaşımı silib. \_\_Pravda.az


Hadisə | Sizinyol.com - Part 485\nCəlilabadda 20 ilansancma faktı qeydə alınıb\nBu ilki yay mövsümü ərzində Cəlilabad rayonunda 20 ilansancma faktı qeydə alınıb. Bu barədə APA-nın cənub bürosuna Cəlilabad Mərkəzi Rayon Xəstəxanasından (MRX) məlumat verilib. Bildirilib ki, bu da ötən illə müqayisədə çoxdur. Bununla belə, MRX-da Davamını oxu\nİraq Hizbullahı: Səudiyyə Ərəbistanına raket zərbələri endirəcəyik\nİraq Hizbullah Təşkilatının baş katibi şeyx Abbas Əl-Məhmədavi yaxın günlərdə Səudiyyə Ərəbistanına raket hucümü həyata keçirəcəklərini söyləyib. Səudiyyə Ərəbistanını İraq və regionda terrorun mənşəyi olduğunu bildirən Hizbullah rəsmisi deyib: “Biz iki il öncə Məsud Bərzaninin Davamını oxu\nPrezident generalı cəzalandırdı\nŞirinovun əyləşdiyi avtomobilin sürücüsü yolu qarışdıraraq səhvən “Gənclik” tərəfə aparan tunelə girib Prezident İlham Əliyevin kortejinin bir neçə gün əvvəl tıxaca düşməsi dövlət başçısının hərəkətinin təhlükəsizliyinə cavabdeh olan yüksək vəzifəli şəxslərin buna görə cavab verməsi Davamını oxu\nSuriyadan son xəbər\nSizinyol.com xarici KİV-nə istinadən xəbər verir ki, Suriya kəşfiyyatının vəhhabi-sələfi terrorçulardan əldə etdiyi son məlumat budur ki, Nusra cəbhəsinin tərkibində olan xarici vətəndaşların ən çox hissəsini çeçinistandan gəlmiş sələfi-vəhhabilər təşkil edir. Həmçinin (21 iyul) bildirilir Davamını oxu\nRamil Usubov polkovniki qovdu\nXətai rayon Polis İdarəsindən fakt təsdiqlənib Xətai Rayon polis idarəsinin rəis müavini işdən çıxarılıb. “Qafqazinfo” “Ucnoqta” saytına istinadən xəbər verir ki, Xətai rayon polis idarəsinin rəis müavini, polis polkovniki Faiq Qasımov iki gün əvvəl işdən Davamını oxu\nErdoğan və Abbas şəkil çəkdirdi, sosial şəbəkələr çalxalandı. İsrailin Qəzzada uşaq-böyük demədən qətliam törətdiyi bir vaxtda Fələstin lideri Mahmud Abbas və Türkiyə baş naziri Ərdoğanın dünən gecə İstanbulda kameralara verdikləri təbəssüm dolu pozalara sosial şəbəkələr Davamını oxu\n“Kiş adası” fahişəxana çıxdı – KRİMİNAL\nŞəki şəhər sakinləri Qəlbinur Məmmədlinin “Kiş adası” istirahət mərkəzində əxlaqsızlıq yuvası təşkil etdiyi müəyyən edilib. Xaçmazda və Şəkidəki istirahət mərkəzləri fahişəxana çıxdı. Daxili İşlər Nazirliyinin mətbuat xidmətinə istinadən verdiyi məlumata görə, əməliyyat İnsan Alverinə Qarşı Davamını oxu\nSeyyid Həsən Nəsrullah sağ-salamatdır…\nSizinyol.com xarici KİV-nə istinadən xəbər verir ki, Beyrutda ABŞ-a yaxın saytların biri qatışıqlıq yaratmaq məqsədi ilə Seyyid Həsən Nəsrullahın xəstə olması və əməliyyata girməsi barəsində yalan məlumat yayıb. Üstündən az keçməmiş Hizbullah rəsmiləri tərəfindən bu Davamını oxu\nPutindən Amerikaya göz dağı – Qitələr arası...\nXidmət zamanı yatan əsgərin silahını belə götürdülər...\nİstirahət gününün havası – 25 dərəcə isti\nBakıda ət dükanlarında reyd keçirilib


15 yaşlı oğlan ögey bacısını döyüb, öldürdü - FOTO - son xeberler\nHakim işlədiyim müddətdə belə vəhşiliklə rastlaşmamışdım.\nSonxeber.az Milli.Az-a istinadla xəbər verir ki, bu sözləri hakim 15 yaşlı oğlanın məhkəməsində söyləyib.\nÖgey bacısına qarşı seksual xarakterli hərəkətlər edib, sonra da döyərək öldürən 15 yaşlı oğlana hökm oxunub.\nYeniyetmə oğlan ögey bacısını döyərək öldürdüyünə görə ömürlük azadlıqdan məhrum edilib.\nABŞ-ın Kolorado ştatında yaşayan Aidan Zellmer 2017-ci ildə törətdiyi cinayətə görə həbs olunub.\nO, Kiaya Campbell adlı ögey bacısını qəsdən öldürdüyünü etiraf edib. Aidan ifadəsində bildirib ki, niyyəti ögey bacısını öldürmək olub.\nHazırda 17 yaşı olan Aidan bir ildən sonra yetişkin məhkumlar üçün nəzərdə tutulan həbsxanaya göndəriləcək.\nDünyada Baxılıb: 655 Tarix: 14 mart 2019


Pankreas (Mədəaltı vəzi) Xərçəngi (Tövsiyyə Kitabçası) – Avatelemed\n– Qarınüstü nayihədə belə irradiasiya edən ağrılar\n– Dəri və göz ağının saralması\n– İştahanın itməsi\n– Ekzokrin pankreas şişləri – pankreas şişlərinin 95%-ni təşkil edir və mədəaltı vəzinin axarlarının epitelindən, asinar hüceyrələrindən, birləşdirici və limfatik toxumasından inkişaf edə bilir. Pankreas şişlərinin 75% mədəaltı vəzinin başı və boynunda, 15-20%-i cismində və 5-10%-i quyruğunda rast gəlinir.\n– Endokrin pankreas şişləri – mədəaltı vəzinin hormon sintez edən hüceyrələrindən inkişaf edir və çox az-az rast gılinir.\n– Ailədə xroniki pankreatit tarixçəsinin olması\n– Ailədə pankreas xərçəngi tarixçəsinin olması\n– Ailədə xərçəng riskini artıra biləcək genetik sindromların olması. Məsələn, BRCA2 genin mutasiyası, Peutz-Jegher sindromu, Lynch sindromu, ailəvi atipik xal maliqnant melanoması (FAMMM)\n– Yaşın artması. Mədəaltı vəzinin xərçəngi yaşlı insanlarda (70-80 yaş) daha çox qeyd edilir.\n– Qaradərili insanlar. Mədəaltı vəzinin xərçəngi qaradərli insanlarda ağ dərililərə nisbətən daha çox rast gəlinir.\n– Qanın Biokimyəvi analizı\n– Qanda onkomarkerlərin təyini (CA 19-9)\n– Ultrasəs müayinəsi\n– Maqnir Rezonans Tomoqrafiya\n– Endoskopik Retroqrad Xolangioqrafiya\n– Endoskopik Ultrasonoqrafiya\n– Pankreas Biopsiyası\n– Sarılıq. Mədəaltı vəzinin şişi qaraciyərdən xaric olan öd yollarını sıxır və ödün bağırsaqlara axının qarşısını alır. Öd axınının pozulması isə öz növbəsində sarılığın inkişafına səbəb olur.\n– Ağrı. Böyüyən mədəaltı vəzi xərçəngi ətrafda olan sinir liflərini sıxaraq ağrı törədə bilir.\n– Bağırsaq keçməzliyi. Böyüyən mədəaltı vəzi xərçəngi 12 barmaq bağırsağı sıxaraq onun keçiriciliyini pozur və qidanın nazik bağırsaqlara keçməsinə mane olur.\n– Arıqlama. Mədəaltı vəzi xərçəngi fərqli mexanizmlərlə bədən çəkisinin azalmasına səbəb olur. Qusma, ürəkbulanma, mədə və ya 12 barmaq bağırsağın şiş vasitəsilə sixılması ilə qidalanmanın azalması, mədəaltı vəzi funksiyasının çatışmazlığı belə səbəblərə nümunə ola bilər.


Mal-qaranın cins tərkibi yaxşılaşır, heyvandarlıq məhsulları istehsalı artır - SƏNAYE - Fins.az\nMal-qaranın cins tərkibi yaxşılaşır, heyvandarlıq məhsulları istehsalı artır\nRayon statistika idarəsindən bildiriblər ki, 2018-ci ilin birinci yarısında rayonda mal-qaranın baş sayı 40 min 536 olmaqla 1,0 faiz artıb. Altı ay ərzində təsərrüfatlarda 2181,7 ton ət, 18 min 334,7 ton süd, 165,5 ton yun, 6928 min ədəd yumurta istehsal edilib. Əvvəlki ilin eyni dövrü ilə müqayisədə ət istehsalı 3,8 faiz, süd istehsalı 5,4 faiz, yun istehsalı 5,3 faiz çoxalıb.\nHeyvandarlıq məhsullarının istehsalının artmasında heyvanların cins tərkibinin yaxşılaşdırılması mühüm rol oynayır. Rayonda heyvandarlıq məhsulları istehsalının intensiv artmasına zəmin yaradan südlük və ətlik istiqamətli cins maldarlığın inkişafı üçün heyvanların süni mayalanması uğurla həyata keçirilir. Rayon kənd təsərrüfatı idarəsindən verilən məlumata görə təkcə 2018-ci ilin altı ayında 1251 baş inək və düyə süni yolla mayalandırılıb, 736 baş sağlam cins buzov alınıb. Mayalanma zamanı əsasən “Holştein-friz”, “Simmental”, “Şarole” və “Şvis” cinslərindən olan buğaların toxumları istifadə edilir.


Ana səhifə » Xəbər lenti\t» Azərbaycanda qazlaşdırmanın səviyyəsi 96 faizə çatıb\nSon 16 ildə Prezident İlham Əliyevin rəhbərliyi ilə həyata keçirilən siyasət nəticəsində ölkəmizdə müasir infrastruktur quruculuğu geniş vüsət alıb ki, bu da həm iqtisadi, həm də sosial əhəmiyyət kəsb edir. Ölkəmizdə yüksək səviyyəli infrastruktur quruculuğundan danışarkən qazlaşdırma sahəsində əldə edilən uğurları da xüsusi olaraq vurğulamaq yerinə düşər. Belə ki, bəhs olunan dövrdə bütün ölkə boyu çoxlu sayda qazlaşdırma layihələri reallaşdırılıb. Məhz bunun nəticəsində də regionların “mavi yanacaq” təminatı yaxşılaşıb, hətta əvvəllər heç vaxt qazlaşdırılmamış yaşayış məntəqələrinə də yeni boru kəmərləri çəkilib və hazırda sakinlərin evlərində “mavi yanacaq” alovlanır.\nYeri gəlmişkən, bu məqamda qeyd edək ki, ölkəmizdə qazlaşdırma ilə bağlı siyasətin həyata keçirilməsinə məsul olan “Azəriqaz” İstehsalat Birliyi bundan öncəki illər kimi, 2019-cu ili də uğurla başa vurub. Belə ki, ilin sonunda ölkədə qazlaşma səviyyəsi 96 faizə çatdırılıb və regionlarda 92 yaşayış məntəqəsi qazlaşdırılıb.\nEyni zamanda ölkəmizin regionlarında bu istiqamətdə işlər cari ildə də davam etdirilir. Verilən məlumata görə, əsasən 2020-ci ildə 80-dən çox kənd və 40-dan artıq yaşayış massivi qazlaşdırılacaq. Daha dəqiq desək, bu il ərzində Azərbaycanda qazlaşdırma işlərinin həyata keçirilməsi üçün SOCAR-a dövlət büdcəsindən ayrılan 130 milyon manat vəsait hesabına bu günə qədər qaz almayan bir çox yaşayış məntəqəsi (kənd və yeni yaşayış massivləri) qazlaşdırılacaq. Hazırda həmin məntəqələr üzrə son dəqiqləşdirilmələr aparılır. Məsələn, Saatlı rayonunda yerləşən 101 məcburi köçkün ailəsinin məskunlaşdığı şəhərcik də proqrama daxildir. Bununla da belə şəhərciklərin qazlaşdırılması başa çatacaq.\nEyni zamanda digər şəhər və rayonlarda da bu istiqamətdə işlər davam etdirilir. Buna misal olaraq bildirək ki, tezliklə Bərdənin Məşədi İbişli kəndinin sakinləri də təbii qazdan istifadə edəcəklər. Bu barədə verilən məlumatda qeyd edilir ki, indiyədək Bərdə şəhəri və rayonun 110 kəndindən 108-i “mavi yanacaq”la təmin edilib. Hazırda kənddə qaz xətlərinin çəkilişi aparılır. Layihəyə uyğun olaraq, kəndin qazlaşdırılması məqsədilə ümumi uzunluğu 6 min metrədək müxtəlif diametrli daşıyıcı və paylayıcı qaz xətləri çəkiləcək, 60 evdə sayğac, eləcə də fərdi tənzimləyici quraşdırılacaq. İşlərin fevralın sonunadək başa çatdırılması nəzərdə tutulur.\nYeni qazlaşdırılan yaşayış sahələrində qaz şəbəkəsinin qurulmasında bir pilləli tənzimləmə sistemi tətbiq edilir ki, bu da hər bir abonentin fərdi qaz tənzimləyicidən istifadə etməsinə və istehlakçılara ötürülən qazın sabit rejimdə saxlanılmasına zəmin yaradır.\nRegionların sosial-iqtisadi inkişafına dair müvafiq Dövlət proqramlarında nəzərdə tutulan tədbirlərin icrası olaraq, son illər digər rayonlar kimi, Oğuzun yaşayış məntəqələrinin də mərhələli şəkildə qazlaşdırılması məqsədilə zəruri işlər görülüb. Rayon İcra Hakimiyyətinin Sosial-iqtisadi inkişafın təhlili və proqnozlaşdırılması şöbəsindən verilən məlumata görə, son 5 ildə Oğuzun 13 yaşayış məntəqəsi qazlaşdırılıb, 3696 abonent təbii qazla təmin olunub. Qazlaşdırma nəticəsində bu kəndlərdə yaşayan 21 min nəfərədək əhalinin məişət problemləri öz həllini tapıb. Hazırda rayonun 33 yaşayış məntəqəsindən 25-nin əhalisi “mavi yanacaq”dan istifadə edir. Əhali abonentləri üzrə qazlaşma 77 faizə yaxındır.\nQurumdan onu da bildiriblər ki, hazırda rayonun 8 yaşayış məntəqəsi qazlaşdırılmayıb. Regionların sosial-iqtisadi inkişafına dair dördüncü Dövlət Proqramında nəzərdə tutulan tədbirlərin icrası olaraq, növbəti illərdə bu kəndlərin də mərhələli şəkildə qazlaşdırılması nəzərdə tutulur.\nÜmumiyyətlə, hazırda ölkəmizin demək olar ki, bütün yerlərində qazlaşdırma təmin edilib. Bu uğurdan Ağsu və digər ətraf rayonlara da pay düşüb.\nSOCAR-ın “Azəriqaz” İstehsalat Birliyinin Ağsu Regional Qaz İstismar İdarəsindən verilən məlumata görə, idarə 7 inzibati rayonu əhatə edir. Bu rayonlara Qobustan, Şamaxı, Ağsu, Kürdəmir, Ucar, Göyçay və İsmayıllı bölgələri daxildir. Artıq Ağsu rayonu üzrə qazlaşmanın səviyyəsi 100 faizdir. Habelə Kürdəmirdə 99,4 faiz, Göyçayda 98,2 faiz, Qobustanda 97,7 faiz, Ucarda 97,3 faiz, Şamaxıda 96,8 faiz, İsmayıllıda isə 82,8 təşkil edir.\nQeyd edək ki, Ağsu Regional Qaz İstismar İdarəsinin xidməti ərazisi üzrə bir sıra yaşayış məntəqələrinin qazlaşdırılması da nəzərdə tutulur. Göyçay, Şamaxı, İsmayıllı, Qobustan, Ucar rayonları üzrə cari ildə 22 yaşayış məntəqəsinin qazlaşdırılması planlaşdırılır. Nəzərdə tutulan işlərin icrasından sonra, ümumilikdə, regional qaz istismar idarəsi üzrə təbii qazla təmin edilən abonentlərin sayı təqribən 126000-ə, qazlaşdırmanın səviyyəsi isə 98,4 faizə çatdırılacaq.\nQazlaşdırma işlərinin aparıldığı Qəbələnin Nic qəsəbəsindəki 2 və 3 saylı, Yemişənli, Qəmərvan, Nohurqışlaq kənd tam orta, Yengicə, Dizaxlı və Ziring kənd ümumi orta məktəblərin qazanxana sistemləri indiyədək maye yanacaqla işləyib. Qazlaşdırma işləri başa çatdırıldıqdan sonra bu təhsil müəssisələrinin istiliklə təminatı daha da yaxşılaşacaq.\nDaşkəsən rayonunda da 3 qəsəbədə ümumilikdə 284 fərdi yaşayış evinə “mavi yanacağın” verilməsi təmin olunub. Bu il bölgələrdə qazlaşdırma işlərinin sürətləndirilməsinə dair icra edilən Dövlət Proqramı çərçivəsində rayonun Daşkəsən qəsəbəsində 103, Quşçu körpüsü qəsəbəsində 82 və Quşçu qəsəbəsində 99 fərdi yaşayış evinə təbii qaz verilib.\nHər 3 qəsəbədə layihə-smeta sənədlərinə əsasən, “Tikinti norma və qaydaları”nın tələblərinə uyğun olaraq bir pilləli sistem əsasında ümumilikdə 14 min 170 metr uzunluğunda müxtəlif diametrli polad borularla daşıyıcı və paylayıcı qaz xətləri çəkilib. Evlərdə fərdi qaz tənzimləyicisi və qaz sayğacları quraşdırılıb.\nEləcə də Goranboy rayonunun Goran qəsəbəsinin qazlaşdırılması işləri başa çatdırılıb. Qəsəbədə 109 fərdi yaşayış evi “mavi yanacaq”la təmin edilib. Ümumilikdə 8607 metr uzunluğunda müxtəlif diametrli daşıyıcı qaz xətləri çəkilib və evlərə 109 ədəd sayğac quraşdırılıb. Goran qəsəbəsinin qazlaşdırılması üçün yeni qaz paylayıcı məntəqə də istifadəyə verilib.\nAbşeron rayonunun Qobu qəsəbəsində də 1500 ailənin yaşadığı 3 yeni yaşayış massivinin qazlaşdırılmasına başlanılacaq.\nÖlkənin hər yerində olduğu kimi, Naxçıvan Muxtar Respublikasında da sözügedən istiqamətdə davamlı işlər görülür. Belə ki, Muxtar Respublikanın Qaz İstismar Xidməti istehlakçılara verilən təbii qazın dayanıqlı olması üçün sistemin müasirləşdirilməsi işinin davam etdirilməsi məqsədilə istismarda olan təzyiq və qaztənzimləyicilərin, daşıyıcı və paylayıcı qaz kəmərlərinin, nəzarət-ölçü cihazlarının, digər texnoloji avadanlıqların yenilənməsi istiqamətində işlərə nəzarəti daha da artırıb.\nCari ildə qaz təsərrüfatında istismara yararsız vəziyyətə düşmüş qaz xətlərinin və avadanlıqların müəyyən edilərək yenilənməsinə nəzarət olunub, qazın nəqli zamanı meydana çıxan texniki itki normalarının minimal həddə saxlanılması üçün tədbirlər görülüb, təbii qazdan qanunsuz istifadə hallarına yol verməmək üçün nəzarət gücləndirilib, istehlak olunan qazın dəyərinin tam həcmdə toplanılması təmin edilib. Həmçinin təbii qaz istehlakçılarına əhali və qeyri-əhali qrupundan olan abonentlərə, müəssisə və təşkilatlara (özəl sektora) istehlak olunan təbii qazın dəyərinin ödənilməsi üzrə bildirişlərin, üzləşmə aktlarının və elektron vergi hesab-fakturalarının vaxtında verilməsi təşkil olunub.\nSonda onu da qeyd edək ki, ötən il ölkə üzrə 210 min qaz sayğacı dəyişdirilib, 2020-ci ildə isə 1484 sayğac yenisi ilə əvəz ediləcək. Bu barədə “Azəriqaz” İstehsalat Birliyinin baş direktoru Ruslan Əliyev dekabrın 29-da ilin yekunları ilə bağlı keçirdiyi mətbuat konfransında deyib.\n06 Aprel 19:49\nAzərbaycanın işğal olunmuş ərazilərində təşkil olunan "seçki" şousu iflasla nəticələndi


Müharibə Uşaqların Gözü İlə\n23.02.17 16:02 ərzində olan dəyişikliklər\tYazan Administrator\t23.02.17 14:34\nBakı Şəhər Gənclər və İdman Baş İdarəsi və Azərbaycan Respublikası Gəncliyə Yardım Fondunun təşkilatçılığı ilə 23.02.2017-ci il tarixində Xocalı Soyqrırımının XXV il dönümünə həsr olunmuş “Müharibə uşaqların gözü ilə” mövzusunda keçirilən inşa yazı müsabiqəsinin mükafatlandırma mərasimi keçirilib.\nVətənimizin azadlığı uğrunda canlarını fəda etmiş şəhidlərimizin ruhu bir dəqiqəlik sükutla yad edildikdən sonar tədbir iştirakçılarına Xocalı faciəsini əks etdirən vidio rolik təqdim edilib.\nTədbirdə çıxış edən Gəncliyə Yardım Fondunun Prezidenti Ahmet Tecim Xocalıda yaşanan hadisələrin qəbuledilməz olduğunu bunun dünya ictimaiyyətinə çatdırılmasının vacib olduğunu qeyd edib. Natiq çıxışı zamanı tarix boyu türk xalqlarına vurulan zərbələrdən, xüsusi ilə də FETO, PKK, İŞİD kimi terror təşkilatlarının türk xalqlarının birliyini və əminamalığını pozmağa çalışmasından bəhs edib. Türk xalqlarının dirənişi və ölkə başçılarımızın dözümlülüyü ilə bunun heç vaxt bacara bilməyəcəklərini qeyd edib. Bakı Şəhər Gənclər və İdman Baş İdarəsinin rəisi Raqif Abbasov Azərbaycan gəncliyinin milli vətənpərvərlik ruhda yetişən, öz haqq səslərinin dünya ictimaiyyətinə çatdırmağın zəruriliyindən danışıb. Eyni zamanda tədbirdə Millət Vəkili Elman Nəsirov çıxış edərək ilk olaraq Gəncliyə Yardım Fondunun rəhbərliyinə təşəkkür edib və Xocalı hadisələrinin ermənilərin Azərbaycan xalqına qarşı məqsədyönlü soyqrım siyasətinin bir hissəsi kimi, beynəlxalq cinayət olması haqqında faktın dünya birliyinə çatdırılması haqqında danışdı. Xocalı Rayon İcra Başçısının Bakı Nümayəndəsi Cavid Əliyev o günün dəhşətli anlarının gözünün önündə olduğunu, erməni vəhşilərinin törətdiyi qırğınların çox dəhşətli olduğunu qeyd edib. Tədbirdə çıxış edən Xocalı rayon sakini Anar İbrahimov milli-mənəvi ruhda yetişən Azərbaycan gəncliyinin, erməni qəsbkarlarının etdikləri zülmləri yerdə qoymayacağını və onların beynəlxalq ictimaiyyətdə öz uğurlarıyla düşmənə layiqli cavab verəcəyini vurğulayıb.\nTədbirin sonunda “Müharibə uşaqların gözü ilə” mövzusunda keçirilən inşa yazı müsabiqəsinin qalibləri Bakı Şəhər Gənclər və İdman Baş İdarəsi və Gəncliyə Yardım Fondu tərəfindən müvafiq dərəcəli diplomlar və pul mükafatları ilə təltif olunub.\nI yer - Əsgərova Sübhə- Səbail rayon 236 saylı orta məktəb\nII yer - Vəliyev Cavid- Nəsimi rayon 164 saylı orta məktəb\nII yer - Əsgərov Əli- Suraxanı rayon 140saylı orta məktəb


Svetlana Alekseyeviç - Müharibənin qadın olmayan üzü » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nEdebiyyat.az » Proza » Svetlana Alekseyeviç - Müharibənin qadın olmayan üzü\nSvetlana Alekseyeviç - Müharibənin qadın olmayan üzü\n06:20, 01 oktyabr 2020\noğlum ilə necə görüşməyimdən danışım... Oralar azad ediləndən sonra. Qayınanam yaşayan evə getdim, ayaqlarımı sürüyə-sürüyə getdim. Dəstəmizdəki yaşlı qadınlar xəbərdarlıq etmişdilər:\n– Əgər uşağı görüb-eləsən, elə o dəqiqə “sənin ananam” demə. Heç bilirsənmi uşaq sənsiz nələr keçirib?\nQonşu qız qaça-qaça gəlirdi:\n– Oy! Lenyanın anası. Lenya sağdır...\nAyaqlarım mıxlanıb qalmışdı: oğlum sağdır. Qız dedi ki, qayınanam yatalaqdan ölüb, Lenyanı isə qonşu götürüb saxlayıb.\nOnların həyətinə girdim. Əynimdə nə var idi? Alman hərbi köynəyi, yamaqlı qara sırıqlı, köhnə çəkmələr. Qonşu məni o dəqiqə tanıdı, amma susurdu. Oğlum isə başıaçıq, ayaqyalın oturmuşdu.\n– Ay oğlan, sənin adın nədir? – xəbər aldım.\n– Əvvəllər nənəm ilə qalırdım. O öldü, mən onu basdırdım. Mən hər gün onun yanına gedirdim, yalvarırdım ki, məni də öz qəbrinə aparsın. Mən tək yatmağa qorxurdum...\n– Bəs sənin atan-anan haradadır?\n– Atam sağdır, cəbhədədir. Anamı isə faşistlər öldürüb. Nənəm elə deyirdi...\nMənimlə iki partizan da gəlmişdi, yoldaşlarının dəfninə gəlmişdilər. Və mənim oğlumun cavablarını eşitdikcə ağlayırdılar.\nDaha özümü saxlaya bilmədim:\n– Nəyə görə ananı tanımırsan?\nNeyləsin? Mən kişi paltarındaydım, başımda da papaq var idi. Sonra da çığırıb qucaqladı:\nElə çığırdı ki...\nDüz bir ay məni yanından heç yerə buraxmadı. Heç işə də qoymadı gedim. Onu da özümlə götürməli olurdum. Məni görən kimi, yanında oldumsa, mütləq məndən yapışırdı. Yeməyə oturduq, bir əli ilə əlimdən tutur, o biri əli ilə yeyirdi. Ancaq: “Anacan” – deyirdi. Elə indi də elə deyir... Anacan... Anam...\nƏrim ilə görüşəndə bir həftə danışıb ürəyimizi boşaltmağa bəs etmədi. Mən gecə-gündüz yaşadıqlarımızı danışdım ona... gecə-gündüz...”\nŞayiə yayıldı ki, bizim əsirləri gətirirlər. Kimin tanıdığı adam olsa, özü ilə götürə bilər. Bizim arvadlar qalxıb yüyürdülər! Axşam kimi yaxın adamını tapıb gətirmişdi, kimi də yadı, tanımadığını. Elə şeylər danışırdılar ki, adam havalanırdı: adamlar diri-diri çürüyürdü, acından ölürdülər. Ağaclardakı yarpaqları yeyib qurtarmışdılar... Ot yeyirdilər... Torpaqdan bitki köklərini çıxardıb yeyirdilər... Ertəsi gün mən də qaçıb getdim, özümünkülərdən heç kəsi tapa bilməsəm də, heç olmasa kiminsə balasını qurtarım. Gördüm ki, bir qarabuğdayı oğlan mənə baxır, Saşko deyirdilər ona, lap mənim nəvəm kimi. On səkkiz yaşı vardı... Almana sala, yumurta verib dil tökdüm: “Götür”. Dua elədim. Gəldik evə, o qədər zəifləmişdi ki, bir yumurtanı da yeyə bilmədi. Heç bir ay keçməmişdi ki, əclafın biri tapıldı. O da bizim kənddə yaşayırdı, arvadı, iki uşağı var idi... Komendaturaya gedib xəbər vermişdi ki, evimizdə yad adamlar saxlayırıq. Səhəri gün almanlar motosikletlə gəldilər. Yalvardıq, diz çökdük, dil tökdük, onlar aldatdılar bizi, dedilər ki, aparıb qaytaracaqlar. Saşkoya babamın kostyumunu verdim geyindi... Elə bilirdim ki, qayıdacaq... Onları kənddən kənara çıxardılar, hamısını avtomatın qabağına verib güllələdilər... Hamısını... Bir-bir... Onlar cavan-cavan uşaqlar idi, hamısı yaxşı uşaqlar idi onlar! Qərara aldıq ki, onları dəfn edək. Doqquz nəfər idik. Beşimiz çaladan çıxardırdıq meyitləri, dördümüz də gözdə-qulaqda qalmışdıq ki, birdən almanlar gəlsə xəbərimiz olsun. Əl vurmaq olmurdu, havalar çox isti idi, dörd gün açıq havada, istinin altında qalmışdılar... Bel ilə toxunmağa da qorxurduq... Taxtanın üstünə qoyub birtəhər çəkib çıxardıq. Meşədə bir qəbir qazdıq, başlarını mələfə ilə örtük, hamısını yan-yana qoyub dəfn etdik...\nBir il sakitləşə bilmədik, onlar üçün ağlayıb-sızladıq. Hamı öz ərinin, oğlunun dərdini çəkirdi... Kim bilir, onların başına nə müsibətlər gəlib? Ölüblər, qalıblar? Müharibəyə gedənin yolunu gözləmək olur, torpağa gedənin isə qayıdışı yoxdur..\nMüharibədə hərə bir şey arzulayırdı: kimi arzu edirdi ki, sağ-salamat evə qayıtsın, kimi Berlinə qədər getməyi arzulayırdı, mənim isə bir arzum var idi – ad günümə qədər sağ qalmaq. Arzulayırdım ki, heç olmasa on səkkiz yaşım tamam olsun. Nə üçünsə on səkkiz yaşım tamam olmadan ölmək mənə çox dəhşətli görünürdü.\nÖzümüzdən bir-iki dəfə ağır kişiləri çiynimizə alıb sürünərdik. Yaralı olanda adam lap ağırlaşır. Həm onun özünü daşıyırsan, həm də silahını, onun da əynində şinel, ağır çəkmələr. Səksən kilonu alırsan çiyninə və aparırsan. Çatırsan... Təzədən o birinin ardınca qayıdırsan. Yenə yetmiş-səksən kilo... Və beləcə hər dəfə hücum vaxtı beş-altı dəfə gedib-gəlirsən. Sənin isə çəkin olsa-olsa qırx səkkiz kiloqram ancaq olar – rəqqasə çəkisi. İndi inanmaq olmur... Adam özü inana bilmir...”\n– Tarixdə birinci dəfə qadınlar nə vaxtdan orduda peyda olublar?\n– Bizim eradan əvvəl IV əsrdən başlayaraq Afinadakı, bir də Spartadakı yunan ordusunda qadınlar vuruşmağa başlayıblar. Sonralar da Makedoniyalı İsgəndərin yürüşlərində iştirak ediblər. Rus tarixçisi Nikolay Karamzin əcdadlarımız haqqında yazıb ki: “Slavyan qadınları bəzən ataları, ərləri ilə bir yerdə ölümdən qorxmadan müharibələrə gedirdilər: belə ki, 626-cı ildə Konstantinopolun mühasirəsi zamanı yunanlar ölənlərin arasında çoxlu qadın cəsədlərinə rast gəliblər. Övladlarını böyüdən analar onları döyüşçü kimi yetişdirirdilər”.\n“Müharibə vaxtı... Məni hərbi hissəyə gətirdilər... Ön cəbhəyə. Komandir məni: “Zəhmət olmasa papağınızı başınızdan götürün” – sözləri ilə qarşıladı. Təəccübləndim... Götürdüm... Hərbi komissarlıqda saçlarımızı oğlan saçı kimi kəsmişdilər, düşərgədən cəbhəyə gəlib çatana qədər saçlarım uzanmışdı. Qıvrım saçlarım var idi. Quzu tükləri kimi... İndi bilmək olmur, qocalmışam... Hə, dayanıb mənə baxdı: “İki ildir arvadımı görmürəm. Baxmaq istəyirəm”.\nQərara aldım ki, onu evə, Belorusa aparacağam. Bu bir neçə min kilometrlik yol idi. Hərbi yollar... Qarışıqlıq... Hamı elə bilirdi ki, dərddən başıma hava gəlib. “Sakit olmalısan. Yatıb dincəlməlisən”. Yox! Yox! Bir generalın yanından çıxıb o birinin yanına getdim, beləcə gedib cəbhənin komandanı Rokossovskinin yanına çıxdım... Əvvəlcə etiraz etdi... O da elə bildi ki, ağlımı itirmişəm! Qardaşlıq məzarlarında, qərib torpaqlarda o qədər əsgərimiz yatır ki...\nOnun qəbuluna düşməyə bir də səy göstərdim:\n“İstəyirsiniz ki, qarşınızda diz çöküm?”\n“Sizi başa düşürəm... Amma o ölüb...”\n“Mənim ondan övladım yoxdur. Evimiz yanıb. Hətta fotolar da it-bat olub. Heç nə qalmayıb. Əgər onu qaytarıb vətənə apara bilsəm, heç olmasa məzarı qalacaq. Və müharibədən sonra mənim qayıtmağa yerim olacaq”.\nSusdu. Kabinetdə var-gəl etdi. Gəzdi.\n– Yoldaş marşal, nə vaxtsa sevmisinizmi? Mən ərimi dəfn etmək istəmirəm, mən sevgimi dəfn etməyə hazırlaşıram.\n– Əgər elədirsə, mən də burada ölmək istəyirəm. Onsuz həyat nəyimə gərəkdir ki?\nO çox susdu. Sonra yaxınlaşıb əlimi öpdü. Mənə bir günlük xüsusi təyyarə ayırdılar. Qaxdım təyyarəyə, tabutu qucaqladım... Və huşumu itirdim...”\nSevgi müharibədə olan adamın yeganə şəxsi hadisəsidir. Qalan hər şey ümumidir – ölüm belə.


Utancaqlığa necə qalib gəlmək olar? » Qadin.Net ~ İlk milli qadın portalı... Azərbaycan xanımlarına...\nUtancaqlığa necə qalib gəlmək olar?\nƏksər insanlar camaat qarşısında çıxış etməkdən, yaxud sadəcə yeni insanlarla tanış olmaqdan qorxurlar, bununla yanaşı həm ürəkləri bərk döyünür, həm bədənləri titrəyir.\nAraşdırmaçılar qeyd edir ki, utancaqlıq anadəngəlmə xüsusiyyət deyil.\nƏlbəttə ki, onun öhdəsindən gəlmək üslubu var\n1 – Bir düşünün ki, nə üçün utanırsız?\nÇalınışın ki, utancaqlığınızı başa düşəsiniz. O, sizin həyatınızda necə üzə çıxır? Müşahidə edin, hansı faktorlar onun üzə çıxmasına səbəb olur? Utancaqlığın səbəbini bildikdən sonra, ondan qurtulmaq daha rahat olacaq.\n2 – Özünüzü və durumu düzgün qəbul edin\nŞüuraltınızdan istifadə edin. Hər şeyə başınızdan başlayır, sonra isə reallığa çevrilir. Düşünməyin ki, bütün dünya məhz sizə tamaşa edir. Hər kəs olduqca məşğuldur ki, sizin hərəkətlərinizə xüsusi diqqət ayırsınlar. Bunu qəbul edin.\n3 – Sizin nədə və hansı sahədə digərlərindən yaxşı olduğunuzu bilin\nÖzünüzdə güclü tərəflər axtarın. Çox güman sizdə elə şeylər var ki, bunu digərlərindən daha yaxşı edirsiniz. Özünüzü şəxsi keyfiyyətlərinizə görə sevin, uğursuzluq səbəbilə həyəcan keçirtməyin. İdeal olmamaq bədbəxtlik deyil.\n4 – Səhvlər üzərində çalışın\nÖzünüzü narahat hiss etmənizə səbəb olmuş və səbəb olan durumların siyahısını tutun. Bu siyahıda olan səhvlərin üzərində işləyin. Ən sadələrindən başlayıb, mürəkkəbə doğru gedin. Yadda saxlayın ki, hər şeyə birdən və eyni halda çatmaq olmaz. Hamısından birdən yapışmayın. Tədricən, hər gün az-az öz üzərinizdə çalışın. Hətta ən balaca qələbə sizdə özünəinam və daha irəli addam atmağa cəsarət verəcək.\n5 – Özünüzü başqaları ilə müqayisə etməyin\nHeç vaxt özünüzü başqaları ilə müqayisə etməyin. Hər kəs özünün pis cəhətlərini gizlətməyə çalışır və yalnız nailiyyətlərini nümayiş etdirir. Siz isə tamamilə fərqli və unikal insansınız. Qoy hər kəs sizi olduğunuz kimi qəbul etsin.\n6 – Yeni insanlarla tanış olun\nYeni dostlar axtarın, çoxlu insanların iştirak etdiyi kurslara gedin. Bu sizə imkan verəcək ki, dünyaya başqa gözlə baxasınız, yeni bir şey öyrənəsiniz və özünü qiymətləndirməyi artırasınız.\n7 – Özünüzlə qürur duyun\nYeni bloknot tutun. Orada öz nailiyyətlərinizi yazın. Qazanmış olduğunuz qalibiyyətləri tez-tez oxuyun və özünüzlə qürur duyun.


"Hüquqşünasa süpürgəçilik təklif etsən, əlbəttə işləməz" - "Layiq olmayan işlər təklif olunur..." | AzPolitika — onlayn siyasi-ictimai qəzet\nSolovyov canlı efirdə erməniləri tərifləmək istədi... - Özünü biabır, işçilərini təhqir etdi 30 Sentyabr, 2020\n"Hüquqşünasa süpürgəçilik təklif etsən, əlbəttə işləməz" - "Layiq olmayan işlər təklif olunur..."\nDərc olunub: 07/08/2020 - 17:07\nƏmək vəƏhalinin Sosial Müdafiəsi naziri Sahil Babayevdünən keçirdiyi mətbuat konfransında bildirib ki, 190 manat üçün müraciət edən 20 min şəxsə ictimai işlərdə işləmək təklif olunub. Amma onlar aztəminatlı olduqlarını dedikləri halda bu işlərdə çalışmaq istəmirlər.\nNazir qeyd edib ki, 190 manatın verilməsi üçün 53 milyon manat vəsait ayrılacaq. Əlbəttə təkrar yoxlamadan sonra bu ödəniş həyata keçiriləcək. Çünki ola bilər ki, bu dövr ərzində kimlərsəəmək müqviləsi imzalayıb, kimlərsə sahibkarlıq fəaliyyətinə başlayıb və ya kimlərsə aztəminatlılıq meyarından çıxıb. Ona görə təkrar Nazirlər Kabinetinin qərarına uyğun olaraq meyarlar üzrə yoxlamadan sonra vətəndaşlarımıza ödəniş ediləcəkdir. Ondan sonra yekun rəqəm elan ediləcək ki, dördüncü ödəniş nə qədər insanı əhatə elədi".\nVətəndaşların Əmək Hüquqlarının Müdafiəsi Liqasının rəhbəri Sahib Məmmədov bildirib ki, bəzən ixtisaslı işaxtarana, ixtisassız, yəni münasib və layiq olmayan iş təklif edilir: "Belə işləri ixtisaslı işaxtaranlar qəbul etmir. Məsələn, hüquqşünasa kommunal təsərrüfat idarəsində süpürgəçi işini təklif etsəz, əlbəttə ki, o, imtina edəcək.\nOna görə də çox adam təklif edilən işləri qəbul etmir. Hətta əmək yarmarkalarında da belə hallara rast gəlinir. İşaxtarana göndəriş verilir, gedib baxdıqda məlum olur ki, iş yeri münasib deyil və imtina edir. Bir qayda olaraq təklif edilən işlər yüksək maaşlı, uyğun olmur".\nEkspert qeyd edir ki, elə vakansiyalar var, təklif edilən iş işaxtaranlar üçün münasib deyil.\n"Məsələn, kənd yerində yaşayır, amma iş yeri rayondadır. Hər gün həmin iş yerinə gedənin yol xərci bir neçə manat olacaq və ayın başında aldığının yarısı yollara gedəcək"-deyə o vurğulayıb.\nSahib Məmmədovun sözlərinə görə ünvanlı dövlət sosial yardım alanların da bəziləri iş təkliflərini qəbul etmir:"Çünki rayonda öz təsərrüfatı olur. Həmin şəxslər 300-400 manatlıq işlə məşğul olub, başqa yerə gedib təsərrüfatından uzaq düşməkdənsə, ayda 200 manat alıb öz təsərrüfatı ilə məşğul olmağa üstünlük verir”.\nCəfər 2020-08-07 20:23:57\nHər yerindən qalxan bir qərar verir.Nəticədə əhali zülüm çəkir.Heç kim də qarışmırTeleviziyadan iqtidar nümayəndələri gözəl çıxışlar edir.Amma həyatda hamısı nağıla çevrilir.Allah Azərbaycan xalqına yardımçı olar,inşaallah!t\nt.ədalət 2020-08-07 18:29:55\nİxtisaslı kadrlara süpürgəçi və s.aşağılayıcı işlərin təklif olunması ..... erməni ilə qan bulaşığı olanlar bu yolla milli kadrları ölkədən didərgin salmağa çalışırlar.


İrfan Ciftçi azərbaycanlı “axundun” yalanını ifşa etdi » Regionxeberleri.com İrfan Ciftçi azərbaycanlı “axundun” yalanını ifşa etdi » Regionxeberleri.com\nRegionxeberleri.com » Gündəm » İrfan Ciftçi azərbaycanlı “axundun” yalanını ifşa etdi\nİrfan Ciftçi azərbaycanlı “axundun” yalanını ifşa etdi\nAzərbaycanda yeni “axund” peyda olub. Özünü axund Seyid İsa Ələkbər adlandıran bu adamın nə seyidlikdən, nə axundluqdan xəbəri var. Onu el arasında qaraj molası ayaması ilə təqdim edirlər. Bir qarajın divarlarına xalça-palaz asıb və özü üçün bu xalçalı-parçalı qarajı “Qədir -Xum Hüseyyniyyəsi” özünü də bu “Hüseyniyyənin” axundu elan edib.\n“Axundluğundan” vəcdə gələn İsa Ələkbər bir az da irəli gedərək özünü nəinki Bakının, hətta bütün Qafqazın gənc din xadimi elan edib.\nBu adamın işi-peşəsi tanınmış adamların böyrünə qısılıb şəkil çəkdirib paylaşmaq və dövlət məmurlarını ad günlərində təbrik etməkdir. Ana dilimizdə yazmağı bacarmayan “axundun” fırıldaqları bir-bir faş olmaqdadır.\nBu günlərdə qardaş Türkiyə Cumhuriyyətinin ölkəmizdəki səfirliyinin Mədəniyyət və Tanıtım müşaviri İrfan Ciftçi ilə şəklini instagram hesabında paylaşaraq “Dəvətinizə görə təşəkkür edirəm” yazan “axundun” yalanını elə İrfan Ciftçi vetenugrunda.az-a verdiyi açıqlamada ifşa etdi: “Bu uşağı bir dəfə İran film həftəsində görmüşəm. Mənə yaxınlaşdı və bu şəkli də o tədbirdə çəkdirdi. Sonra telefonumu aldı və dedi ki, camiyyəm var, sizi iftara çağıracam dedi. Sonra bu uşaq dayanmadan, gecə-gündüz mənə zəng elədi. Səhər saat 5-də zəng edirdi ki sizə dua edirəm filan. Axır bezib hesabı bağladım”.\nYerigəlmişkən, bildirək ki, İrfan bəyin müdaxiləsindən sonra İsa adlı qaraj mollası şəkli hesabından silib.\nKönül Kərimovaya qarşı dələduzluq edən qadın özünü qismən təqsirli bilib\nƏrdoğanın müşaviri Bakıda “imam Mehdi” ilə görüşdü - Qalmaqal\nBakıda nişanlısı ilə mübahisə edən gənc özünü asıb\nHəkimlər xəstəyə baxmaqdan imtina etdi, xəstə öldü - ORUCA GÖRƏ\nMədinə Məlik Tarkanın dj-ni təbrik etdi - VİDEO\nAparıcı 1 milyon təzminat istəyir - İşdən qovulduğu üçün\nTürkiyə Gürcüstanda Azərbaycanla sərhəddəki sıxlığı müzakirə etdi


Mərhum şairimiz ŞAHİN BƏRDƏLİnin dahi Nizami Gəncəviyə həsr etdiyi şeirlər » ZİM.Az | "ZİYA" İnformasiya Mərkəzi\nBiz də aşağıda mərhum şairimiz Şahin Bərdəlinin bir neçə şeirini dəyərli oxucularımıza təqdim edirik.\nÇətindir adına sənin söz demək,\nSəndə möcüzələr, sirlər yatıbdır.\nAxıb əsərlərin dağ selləri tək,\nBizim əsrimizə gəlib çatıbdır.\nMəcnunun göz yaşı axdı gözündən,\nLeylinin fəryadı qəlbində yandı.\nGəncədən çıxmadın sən ömür boyu,\nŞöhrətin dünyanı gəzib dolandı.\nQiymətlidir şahlar xəzinəsindən\nŞeir xəzinəsi sənin "Xəmsə"ndə.\nDahilərə məxsus bütün qüvvələr,\nBütün möcüzələr birləşdi səndə!\nElə sənətkarlar, şairlər var ki,\nBir sinfin, bir xalqın sənətkarıdır.\nSənin sənətində coşan arzular\nBütün millətlərin arzularıdır.\nDAHİ ŞAİRİSƏN SƏN KAİNATIN\nMən sənə bağlıyam uşaqlığımdan,\nNizami! Qəlbimdə dillənir adın.\nDüşmür misraların dil-dodağımdan,\nDahi şairisən sən kainatın!\nMəcbur etdilər ki, fars dilində yaz,\nSinəni oxlara etdilər hədəf.\nDedilər “Sarayda, fars elində yaz”,\nGetmədin, sən saydın bunu bir şərəf.\nSinəni gərərək ərəb dilinə,\nDedin “Vardır mənim öz ana dilim!”\nQələmi hünərlə alıb əlinə,\nMəsləyi özünə bildin müəllim.\nMəsləkdən dönmədin çətin zamanda,\nÖz quru daxmana bağlandın, ustad.\nSən bu gün bizimlə yaşamasan da,\nSəninlə dil açır qəlbimiz hər vaxt.\nUymadın dövlətə, nə də sərvətə,\nÖmür eləmədin simü-zər üçün.\nSən könlünü verdin şeirə, sənətə\nDuyub oxuyanlar, bilənlər üçün.\nDedin ki; İskəndər dağlar aşaraq,\nKeçdi səhralardan, az yol keçmədi.\nƏbədi həyata yetmədi ancaq;\nDirilik suyunu tapıb içmədi...\nMənim dastanımda o çatdı fəqət\nSöylədin:-“Böyükdür sözdəki qüdrət.”\nÇöylər də baş əydi bu şeiriyyətə!..\n...Könlündə dil açan hər sədəfli saz\nHər zaman “el” deyir, “vətən” deyirdi.\nSəni yıxammadı sərt külək, ayaz,\nBülbül tək ürəyin “gülşən” deyirdi.\n“Öz kasıb süfrənin şiri olaraq”,\nƏymədin başını düşmənə, yada.\nAna vətənindən ilham alaraq\nYazdın, məşhurlaşdı adın dünyada.\nMəqbərən ucalıb vətənimizdə\nAlıcı bir tərlan vüqarı kimi.\nŞeirin cəh-cəh vurur gülşənimizdə\nGənc ömrün çiçəkli baharı kimi.\nSən öz muradına çatmısan, ustad;\n“Nəsihət”in ilə gedir övladın.\nBizim dilimizdən heç zaman, heç vaxt\nDüşməmiş, düşməyir, düşəmməz adın.\nSənin hər ürəkdə, bil ki, yerin var,\nAdın həkk olunub ürəyimizdə.\nDiləyin dil açır, böyük sənətkar,\nBizim arzumuzda, diləyimizdə!\nSən ey şeirimizin böyük dühası,\nİlham dünyasısan, ağıl dəryası!\nFikrin də, eşqin də dərindən dərin,\nHəyat yolçususan qərinələrin.\nUca saraylardan ilham almadın,\nHeç bir hökmdara məddah olmadın!\nSəni çağırdılar saraya bəzən,\nDedin:-Saraylara sığışmaram mən!\nYox, mənə öz evim, çörəyim gərək,\nUlduzlar mehmanı xəyallarımı,\nFəzalar yolçusu şah vüqarımı\nGöylərdən yerlərə əyməyim gərək!\nMərdlik, qəhrəmanlıq, həqiqət-deyə,\nŞeirin qüdrətini qaldırdın göyə,\nQaldırdın enməyən bir bayraq kimi!\nAzəri dilinə güləndə şahlar,\nQabardı köksündə qəzəblər, ahlar,\nYerindən oynadın yanar dağ kimi!\nÖzün dediyin tək “əsdi dodağın,\nQulluq halqasına düşdü qulağın.”\nBağlayıb könlünü şeirə, sənətə,\nÇağırdın elləri sən həqiqətə.\nİnandın Vətənin gələcəyinə,\nZamanın yükünü aldın çiyninə.\nSəni hey incidən şahlar, xaqanlar\nBu gün bilinməyir kim olmuş onlar.\nNeçə yüz illəri sənsə aşmısan,\nBu günkü nəsillə qucaqlaşmısan!\nAlqış şeiriyyətin fəzilətinə,\nŞair xəyalının həqiqətinə!\nŞərqdə, doğrudan da, (olmasın günah),\nŞairə demişlər “ikinci allah”.\nŞair-həqiqətin öz heykəlidir,\nO, xalqın dar gündə hünər əlidir!\nTapmazsan bir ocaq şair tək yana,\nDövrün kürəsində bişə, dayana!\nNurudur, hüsnüdür şair həyatın,\nHəyat məşəlidir o, kainatın!\nDurdun alovlarda bir hünər kimi,\nYandın el yolunda səməndər kimi.\nAzəri yurduna bağladın ürək,\nDedin ki, öz dilim, öz elim gərək.\nNizami, vətəndə dözüb min dərdə,\nGəzib dolanmadın yad ölkələrdə!\nVurduqca xalqının nəbzi qolunda,\nDərin dəryalarda üzdün ər kimi.\nYandın el yolunda, Vətən yolunda\nMüqəddəs arzular, əməllər kimi!\nNizami, gözümdə durur surətin\nGülləri sayrışan bir bahar kimi.\nİşığa səsləyən şeirin, sənətin\nYaşayır, ellərə yadigar kimi.\nHeç vaxt saraylara, hökmdarlara\nDiz çöküb, əymədin başını, şair!\nTərənnüm eylədin nəğmələrində\nYurdun torpağını, daşını, şair!\nSənin kitabların işığa, nura\nBöyük bir həsrətin kitablarıdır.\nSənin kitabların saf məhəbbətin,\nVətənə xidmətin, xalqa xidmətin,\nÖlməz fikirlərin, mədəniyyətin,\nHaqqın, ədalətin kitablarıdır.\nSəni düşündükcə, deyirəm ki, mən;\nƏn gözəl mənalar dünyasındasan.\nBəşər tarixində həmişəyaşar\nBöyük dahilərin sırasındasan!\nMəcnunun gözüylə hey ağlayaraq\nİnlədin... Göz yaşın sellərə döndü.\nÜrəkdən çəkdiyin o nalə, o ah\nDünyanı dolaşdı-yellərə döndü...\nBütün millətlərin dahisi, şair,\nNur saçan işıqlı səhərisən sən.\nNizami! Bu sözü kainat deyir:\n-Milliliyin qədər bəşərisən sən!\nEy böyük sənətkar, ey böyük insan,\nŞeirin qüdrətinə inandığından\nDedin:-Mədəniyyət, fikir, ideya\nGöylərə qalxacaq, yüksələcəkdir.\nBu gün qovğalarla dolu bu dünya\nBir zaman şeirlə düzələcəkdir!\nMəqsədin-bəşərin xoşbəxtlik yolu,\nSən də bu amalla, bu yolla dolu\nKədər bağçasında bir bağban oldun,\nAmma səadəti görə bilmədin.\nŞeirdə qurduğun gözəl həyatı,\nƏsil cəmiyyəti görə bilmədin...\nKimsə yaxşı deyib: “Böyük adamlar\nİşığa səsləyib hər gün aləmi-\nYaşayır məsləyin alovlarında\nÖzünü yandıran meteor kimi”.\nEy böyük sənətkar! Sən ölməmisən,\nŞeirinlə, sözünlə daima varsan!\nSənətin möhtəşəm kəhkəşanında\nYanıb işıq saçan bir meteorsan!


Yol polisindən sürücülərə bal xəbərdarlığı\nYol polisindən sürücülərə bal xəbərdarlığı\n"Sürücülər elə hesab etməsinlər ki, bal sistemi ləğv olunacaq deyə istənilən qayda pozuntusuna yol verə bilərlər. Mövcud qanunvericiliyə görə, hələ də onların balı toplanır. İl ərzində 12 və daha artıq bal toplayanların sürücülük hüququ məhdudlaşdırılacaq. Ona görə də, sürücülər daha da diqqətli olmalı və qanunun tələblərinə daha ciddi əməl etməlidirlər". Bu barədə Trend-ə açıqlamasında Daxili İşlər Nazirliyinin (DİN) Respublika Baş Dövlət Yol Polisi İdarəsinin (BDYPİ) İctimaiyyətlə əlaqələr şöbəsinin rəisi, polis polkovniki Kamran Əliyev bildirib.\nOnun sözlərinə görə, ölkədə bal sisteminin ləğvi sürücü tərəfindən əvvəllər törədilmiş müvafiq inzibati xətalarla bağlı araşdırma aparmaq zərurətini aradan qaldırsa da, ağır qəzalara səbəb ola biləcək qayda pozuntularına görə, onların il ərzində təkrar və yaxud üçüncü dəfə törədilməsinə görə sürücülük hüququnun məhdudlaşdırılması nəzərdə tutulur. Sadəcə bu, bal sistemi ilə hesablanmayacaq.\nQeyd edək ki, əlavə edək ki, daxili işlər naziri Ramil Usubovun imzası ilə Azərbaycan Prezidenti Administrasiyasına təqdim olunan təkliflər zərfində Azərbaycanda yol hərəkəti qaydalarının pozuntusuna görə bal sisteminin ləğvi nəzərdə tutulur. Təkliflər əsas etibarilə yol polisinin vətəndaşlarla ünsiyyətinin minimuma endirilməsi, vətəndaş məmnunluğunun təmin olunması ilə bağlıdır. Təkliflərdə hətta qeyri-avtomatik rejimdə müəyyən olunan bir çox qayda pozuntularının da avtomatik rejimə keçirilməsi nəzərdə tutulur ki, bu da yollarda vətəndaşın həm yol patrul inspektoru ilə, həm də inzibati materialların baxılmasında yol polisi əməkdaşı ilə təmasının minimuma endirilməsi məqsədini daşıyır. İrəli sürülən təkliflərdən biri də budur ki, əvvəllər avtomobil sahibinə və ya sürücüyə sənəd formasında protokol, fotogörüntü göndərilirdisə, artıq elektron protokolla yanaşı, kağız daşıyıcıda inzibati xəta üzrə qərar da vətəndaşa göndəriləcək və qərarın qanuni qüvvəyə minməsindən sonra 10 gün müddətində vətəndaşa imkan veriləcək ki, o, vəsatət qaldıra bilsin.\nXatırladaq ki, Prezident İlham Əliyev "ASAN xidmət" mərkəzlərində həyata keçirilən xidmət növlərinin və elektron xidmətlərin genişləndirilməsi və "Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin fəaliyyətinin təmin edilməsi haqqında" Azərbaycan Prezidentinin 2012-ci il 5 sentyabr tarixli fərmanında dəyişikliklər edilməsi barədə fərman imzalayıb. Fərmanda qeyd olunur ki, Azərbaycan Respublikası Prezidentinin Administrasiyası yol hərəkəti qaydaları əleyhinə olan inzibati xətalara dair işlərə baxılma qaydası və nəqliyyat vasitələrinin dövlət qeydiyyatının aparılması qaydası ilə bağlı şəffaf və operativ mexanizmin tətbiq edilməsi barədə təkliflərini iki ay müddətində hazırlayıb Azərbaycan Prezidentinə təqdim etməlidir.\nXatırladaq ki, mövcud qanunvericiliyə görə sürücülər bir il ərzində 12 və daha çox bal topladıqda, nəqliyyat vasitələrini idarə etmək hüququndan məhrum edilirlər.\nMəqalədə : Yol polisindən sürücülərə bal xəbərdarlığı


Xiaomi | Smart Saat Modelləri Kontakt.az Saytında ⌚\nXiaomi - Smart saatlar son zamanlar ən çox tələb görən smart cihazlarındandır. Xüsusilə Çin mənşəli brendlər smart saat istehsalı üzrə dünyada liderliyi əlində saxlayır. 2010-cu ildə qurulan və inanılmaz sürətlə böyüməyi və dünya nəhənglərindən biri olmağı bacaran Çin texnologiya markası Xiaomi, ağıllı məhsulları ilə istifadəçilər tərəfindən bəyənilir. Markanın ağıllı məhsulları arasında populyarlığı gündən-günə artan ağıllı saat modelləri də var. Rahat istifadəsi və həyatı asanlaşdıran xüsusiyyətləri ilə istifadəçilərinin ayrılmaz aksesuarına çevrilən Xiaomi smartwatch modelləri son texnologiyanın nəaliyyətlərini aydın şəkildə göstərir. Smartfon idarəetməsindən istiqamətə, idman statistikasından sağlamlıq dəyərlərinə qədər bir çox xüsusiyyətləri özündə birləşdirən Xiaomi ağıllı saatlar, istifadəçiyə bir çox işləri saat vasitəsilə həyata keçirməyə imkan verir.\nXiaomi smart saatlarının işləmə prinsipi!\nXiaomi smart saatlar enerji ilə təmin edildikdən sonra istifadəyə hazır olur və onu uyğun smartfon modelləri ilə birləşdirilərək idarə olunur. Beləliklə, bu cihazlar istifadəçilərə uyğunlaşdığı ağıllı telefon modellərini idarə etmək imkanı verilir. Markanın ağıllı saatları funksional quruluşları ilə diqqəti cəlb edir. Smartwatch modellərindəki hər bir funksiya fərqli bir məqsədə xidmət edir. Funksiyaların istifadəsi üçün ağıllı saatlar təlimatlara uyğun istifadə edilməlidir. Xiaomi brendinin ağıllı saatları zəngin xüsusiyyətlərinə görə gündə 24 saat istifadə olunan mobil köməkçiyə çevrilir.\nXiaomi smart saatdan necə istifadə etməli?\nXiaomi ağıllı saat modelləri istifadəçilərə çox yönlü olduqları üçün eyni zamanda bir çox xüsusiyyətdən istifadə etmək imkanı təklif edir. Asan və sürətli istifadəni təklif edən ağıllı saatlar, sensor ekranlar vasitəsilə idarə olunur. Bir saat kimi istifadə olunan Xiaomi ağıllı saat modelləri, istifadəçi seçimi ilə aktivləşdirilən xüsusiyyətlərə və avtomatik işləyən xüsusiyyətlərə malikdir. İstifadəçi seçimi ilə oyuna daxil olma xüsusiyyəti üçün istifadəçinin istədiyi tətbiqi seçib işə salması kifayətdir. Həmçinin Xiaomi smart saat istifadəçisi, istəyinə görə avtomatik xüsusiyyətlərə xitam verə bilər.\nXiaomi Smart Watch modellərini necə seçmək olar?\nXiaomi ağıllı saat modelləri arasından saat seçəcək istifadəçilərə, əvvəlcə məhsulun texniki detallarına baxmaq tövsiyə olunur. Beləliklə, istifadəçi smartwatch modelinin tələb olunan xüsusiyyətlərə sahib olub olmadığını öyrənir. Həm də istifadəçi sinxronlaşma probleminin qarşısını almaq üçün, telefonun əməliyyat sistemi ilə uyğun bir ağıllı saat modelini seçmək çox vacibdir. Texniki detallardan başqa istifadəçi, çərçivə forması, ekran ölçüsü və kəmər materialı kimi estetik detallara görə də modelləri seçə bilər. Xiaomi brendi fərqli vizual dizaynı olan ağıllı saat modellərinə malikdir.\nXiaomi smart saat Mİ smart saat Xiaomi smartwatch Ədyallar KontaktPlus Dolablar Huawei Üzqırxan


Hikmət Babaoğlu: “Fransalı müxbirin sualları əvvəlcədən siyasi mətbəxdə hazırlanmış xüsusi missiyalı təxribatçı sual idi” | KONKRET\n24 Oktyabr, 2020 - 14:19 246\n“Sentaybr ayının 27-dən bu günə qədər davam edən qələbə dolu tarixi zəfər günlərimizdə Azərbaycan Prezidentini, Ali Baş Komandan İlham Əliyevin ən müxtəlif televiziya kanallarına, qəzetlərə verdiyi müsahibələr yaşadığımız qürür tarixinin bir səhifəsidir”.\nKONKRET.az xəbər verir ki, bunu APA-ya açıqlamasında Milli Məclisin Müdafiə, təhlükəsizlik və korrupsiya ilə mübarizə komitəsinin sədr müavini Hikmət Babaoğlu deyib.\nO bildirib ki, Azərbaycan Prezidenti öz müsahibələrində rəsmən bir qalib sərkərdə kimi, hərbi-siyasi müstəvidə ordumuzun və diplomatiyamızın yolunu açır, onun irəliyə doğru maneəsiz hərəkət etməsi üçün bu müqəddəs yolu bir növ hərbi-strateji və diplomatik minalaradan, tələlərdən təmizləyir: “Beləliklə, milli diplomatiya tariximizin yeni əsaslarını və strategiyasını təyin edir. Həm də bunu təkcə milli diplomatiya tariximizə yazılacaq üslub və tərzdə deyil, dünya diplomatiya tarixinə yazılacaq səviyyədə edir. Sonuncu belə nümunə Prezident İlham Əliyevin Fransanın “Figaro” qəzetinə verdiyi müsahibədir. Müxbirin təxribatçı, sətiraltı məzmunlu, riyakar, çaşdırıcı, hətta bəzən də hədələyici suallarına Prezident İlham Əliyev elə səbr, təmkin və iti siyasi-diplomatik zəka ilə cavab verirdi ki, mən hər dəqiqəsi qol vəziyyəti olan maraqlı bir futbol matçını izləyirmiş kimi nəfəsimi tutaraq izləyirdim və qurur duyurdum. Çünki bütün hallarda yaranmış mürəkkəb vəziyyət Prezident İlham Əliyevin mükəmməl kombinasiyalarından sonra bizim lehimizə qolla nəticələnirdi. İndi isə qısaca olaraq şərh olunmasını vacib hesab etdiyim suallara diqqət edək. Birinci sual “ev tapşırığı” idi. İnformasiya strategiyası baxımından ona hesblanmışdı ki, yenə futbol termini ilə desək, ilk dəqiqə qolu effekti yaratsın. Müxbirin birinci sualı belə idi: “Cənab Prezident, birinci sualım belədir, nəyə görə Siz sentyabrın 27-də Dağlıq Qarabağa qarşı hücuma keçmisiniz və bu hərbi hücumun siyasi məqsədləri nədir?” Prezident tərəfindən verilən cavab sarsıdıcıdır, həm sualı və onun məntiqini alt-üst edir, həm də gözəl əks-hücum vəziyyəti yaradır. Buna şahmatda maneənin üzərindən atlamağa imkan verən atla hücum taktikası deyirlər.\n“Biz sentyabrın 27-də Dağlıq Qarabağa qarşı hərbi hücuma keçməmişik, Ermənistan Azərbaycana qarşı hərbi hücuma keçmişdir. Bu hərbi hücumun ilk saatlarında bizim mülki şəxslər və hərbi qulluqçularımız arasında qurbanlarımız olmuşdur. Bu, üç ay müddətində Ermənistan tərəfindən Azərbaycana qarşı üçüncü hərbi təxribat idi… Biz onlara yalnız adekvat cavab verdik. Bunun nəticəsində biz Azərbaycanın beynəlxalq səviyyədə tanınan ərazilərinin bir hissəsini azad etdik və azad etməyə davam edirik”. Bu cavabda ən azı üç məsələ var.\nBirincisi, “Dağlıq Qarabağ” “iqnor” edilir və Ermənistan Azərbaycana qarşı hücuma keçdi deyilir. İkincisi, hücumun nəticəsində mülki şəxslərin qurbana çevirilməsi qeyd edilməklə diqqət erməni terroruna çəkilir, üçüncüsu, deyilir ki, Azərbaycan beynəlxalq səviyyədə tanınan ərazilərini bərpa edir və edəcək. Nə qədər sərrast, dolğun və məzmunlu cavabdır.\nGörünür, fransalı müxbir o qədər qərəzli, ya da lap deyək ki, məlumatsızdır ki, başa düşmür ki, bir ölkə öz legitim ərazisinə qarşı, öz torpağına qarşı necə hücuma keçə bilər və burada hansı siyasi məqsəddən söhbət gedə bilər. Bu sualı verən zehniyyət, “biz Qarabağın ikinci dəfə fəth olunmasına icazə verməyəcəyik” zehniyyətidir. Ona görə də müxbirin bu sualı nə məlumatsızlıqdan, nə qərəzlilikdən irəli gəlirdi”.\nDeputat qeyd edib ki, fransalı müxbirin sualları əvvəlcədən siyasi mətbəxdə hazırlanmış xüsusi missiyalı təxribatçı sual idi: “Ancaq o, məqsədinə çatmadı. Başqa bir sualda da yuxarıda qeyd etdiyim hədələyici ton var idi. Sual belə idi: “Bu, mənim sonuncu sualımdır. Cənab Prezident, Siz qorxmursunuz ki, bir müddətdən sonra Türkiyə Prezidenti Ərdoğan Şimali Kipr məsələsinə diqqətini cəmləmək üçün öz dəstəyini və Qafqazdakı siyasətini dayandırar?”.\nBu sualın sətiraltı məzmunu ondan ibarətdir ki, Fransa hazırda Aralıq dənizində maksimun ziddiyətlər yaratmaqla mümkün müharibə perspektivlərini nəzərdən keçirməyə çalışır və ciddi müttəfiqlər axtarışındadır. Kipr adası ətrafında bu senari baş tutarsa, Türkiyə müharibəyə cəlb edilə və Azərbaycan yaddan çıxa bilər. Ya da Türkiyənin siyasi dəstəyi indiki qədər olmaz. Başqa bir senaridə isə ola bilsin ki, Aralıq dənizində vəziyyəti gərginləşdirib Türkiyəyə “yalnız Qafqazdan çəkiləcəyi təqdirdə Ağ dənizdə vəziyyəti normallaşdıra bilərik” şərti qoyula bilər. Beləliklə, Türkiyə Sizə olan dəstəyini çəkər. Onda Siz nə edərsiniz? Yaxşısı budur, bütün bunları bəri başdan nəzərə alaraq geri çəkilin.\nŞübhə etmirəm ki, bu sual sadəcə bir müxbirin hazırladığı sual deyildi. Toxunmadığım digər bütün başqa suallar kimi bu sual da Fransa siyasi-diplomatik strateqlərinin hazırladığı sual idi. Ancaq Prezident İlham Əliyevin mükəmməl siyasi-diplomatik zəkası qarşısında bircə anın içərisində fiaskoya uğradı. Prezident bu suala verdiyi cavabda həm Türkiyə-Azərbaycan qardaşlığının dünəni, bu günü və gələcəyi, həm şanlı Azərbaycan Ordusunun gücü, həm də gələcək diplomatik danışıqlarda və regionun postmüharibə dövründə Türkiyənin rolunun qiymətləndirilməsi və onun vacibliyindən bəhs etdi. Azərbaycan Prezidenti İlham Əliyevə verilən bütün suallar həm də postmüharibə dövründə Azərbaycanın mövqeyinin və bu dövrdə ermənilərin vəziyyətinin necə olacağı haqqında təsəvvürlərin öyrənilməsi xarakteri daşıyırdı. Bu isə o deməkdir ki, artıq bütün dünya Azərbaycanın öz ərazi bütövlüyünü qısa müddətdə bərpa edəcəyini anlayır, onun gücünü qəbul edir və artıq gələcək yeni mərhələdə yeni şərtlərdəki münasibətlər haqqında düşünür”.\n25 Noyabr, 2020 - 10:55 797\n25 Noyabr, 2020 - 09:22 620\n25 Noyabr, 2020 - 10:03 456\n25 Noyabr, 2020 - 09:42 373\n24 Noyabr, 2020 - 23:20 899\n23 Noyabr, 2020 - 17:44 355\n20 Noyabr, 2020 - 13:10 978\n18 Noyabr, 2020 - 16:18 709\n22 Noyabr, 2020 - 13:37 967


Ərdoğan niyə İstanbulda "ilişdi?"\nBP-nin baş icraçı direktoru Azərbaycana gələcək [..] - 17:21\nƏliyar Ağayev təyinat alıb [..] - 17:21\nUEFA-da Avro-2020 ilə bağlı seminarlar təşkil olunub [..] - 17:18\nYAP Xəzər rayon təşkilatı qadın seçicilərlə görüş keçirib [..] - 17:16\nAvropa Birliyi vergi tətbiq edən qanun lahiyəsi hazırlanıb [..] - 17:15\nAzərbaycan Kubokunda 1/4 final mərhələsinin cavab oyunları keçiriləcək [..] - 17:15\nBarselona Musiqi Akademiyasının professoru Bakıda ustad dərsləri keçib [..] - 17:15\nTürkiyə Liviyaya hərbi kontingent göndərə bilər [..] - 17:12\n“Huawei” öz əməliyyat sisteminin təqdimetmə tarixini açıqlayıb [..] - 17:10\nAzərbaycan tələbə-könüllülərinin Forumu keçirilib YENİLƏNİB [..] - 17:10\nCinayətkar erməni ekstradisiya olunur [..] - 17:08\nNazirlər Kabinetinə yeni səlahiyyət verilib [..] - 17:00\nHiyləgər erməni çaqqalları [..] - 16:54\nNazir generalı vəzifəsindən azad etdi [..] - 16:54\n“Zorakı ekstremizm ilə mübarizə: birgə tərəfdaşlıqla dayanıqlığın gücləndirilməsi” FOTOLAR [..] - 16:50\nDSX-nın hərbi hissələrində Ulu Öndərin anım günü qeyd edilib FOTO [..] - 16:49\nErmənistanda rüşvət təklifi [..] - 16:48\n“Müxaliflər özləri özlərini aldatmaqla məşğul olurlar” RƏY - ÖZƏL [..] - 16:36\n15 Aprel 17:23 | 3 838\nTürkiyədəki son bələdiyyə seçkilərinin nəticələri elə bir şəkil alıb ki, istər dost olsun, istər düşmən, dünyanın diqqəti Mustafa Kamal Atatürkün vətənindədir. Bəs nə baş verib ki, Türkiyə dünyanın "radarına düşüb"? Məsələ burasındadır ki, Rəcəb Tayyib Ərdoğanın rəhbərlik etdiyi partiya, Türkiyə seçicisi tərəfindən, sözün siyasi mənasında, seçkilərdə "nokauta" salınıb desəm, qətiyyən səhvə yol vermərəm. 2002-ci ildən hakimiyyətdə olan, bütün seçkilərdə rekord qələbələrdən xumarlanan AKP, bu dəfə seçki rinqində "nokauta" tuş gəldi. Türkiyə, sözün əsl mənasında, tarix üçün əsl demokratiya imtahanı verir. "axırıncı aşırım" kimi isə hədəfdə İstanbuldur!\nSeçki 15 gündən çoxdur ki, bitib. Amma İstanbuldakı nəticələr, xüsusilə, hakim AKP-nin namizədi və keçmiş parlament sədri olan Binəli Yıldırımın, ana müxalifət partiyası olan CHP-nin namizədi İkram İmamoğluna böyük fərqlə uduzması, AKP namizədinin, azı, 14-15 min səs fərqi ilə geri düşməsi, kritik proseslərə səbəb olub. Hakim AKP, elektrik cərəyanı vurumuş kimi bir şok yaşayır indilərdə.Hakim partiya Ankara, İzmir, Antalya və digər mühüm şəhərlərdəki bələdiyyə başçısı postlarını müxalifətə uduzmasından sonra, təkcə şəhər olaraq deyil, həm də, siyasi mənada, Türkiyənin döyünən ürəyi sayılan İstanbulun da CHP-yə keçməsini hec cürə qəbul etmək istəmir. Artıq AKP-nin etirazlarına əsasən, bir neçə rayonda səslər yenidən hesablanır. Amma bu da bir fayda verməyəndə, Ərdoğanın partiyası, ümumiyyətlə, İstanbuldakı seçkilərin yenidən təkrar olunmasını tələb edir. Özü də AKP-nin müttəfiqi olan MHP lideri Dövlət Baxçalı da bu fikirdədir. Artıq İstanbulun Maltəpə bölgəsində sayılan səslər ləğv edilib. Orada səslər yenidən bir daha sayılacaq.Bəs seçkilər niyə bu şəkil aldı? Nədən Ərdoğanın partiyası Türkiyənin əksər bölgələrində seçkidə qələbə qazandığı halda, İstanbul, Ankara, Antalya, İzmir və başqa mühüm şəhərlərdə məğlubiyyət acısı yaşadı?\nBu məğlubiyyətin bir neçə kritik səbəbi var ki, bunlar seçkilərdə hakim partiyanın səs itirməsi üçün mühüm faktora çevrildi. İlk öncə, qeyd edək ki, bölgələrdən fərqli olaraq, böyük şəhərlərdəki seçiçilər olduqca tələbkar və diqqətli elektoratdır. Hökumətin hər addımı sonda seçki qutusunda öz qiymətini alır. Böyük şəhərdəki seçici elektoratının, xüsusilə İstanbulluların AKP-yə qarşı olan bu etimadsızlığının əsas səbəbi, Suriyadan qaçqın düşən minlərlə miqrantın bu şəhərdə yeləşdirilməsi, yerli əhalinin normal oturaq yaşayışının pozulması, gəlmə suriyalıların şəhər həyatı və şəhər mədəniyyətindən yoxsul olması, müxtəlif küçə cinayətləri törətmələri, küçə və meydanlarda barbar hərəkətlərə yol vermələri, qız-qadın qisminə qarşı xuliqanlıqlar törətmələridir. Həmçinin, hökumətin onlara aylıq müavinət ayırması Ankara və İstanbulda yerli əhalinin ciddi sosial etirazlarına səbəb olub.\nİkinci fakt, AKP hökumətinin sanki daima hakimiyyət başında olacağı kimi davranış sərgiləməsi, neçə illərdir ki, din amilindən geninə-boyuna istifadə edərək, təbliğat qurmasıdır. Amma bu təbliğat da elə cansıxıcı hal aldı ki, çox vaxt verilən vədlər elə yerindəcə tarixə qovuşdu.Düzdür, R.T.Ərdoğan Türkiyə üçün vacib simadır. Burası belədir. Məhz Ərdoğanın siyasi ağırlığı və personası rəsmi Ankaranın dünya siyasətindəki çəkisini gücləndirib, ikiüzlü Qərb siyasətçilərinin bu qardaş ölkəyə olan məcburi hörmət prinsipi işə düşüb. Hətta rəsmi Ankara Ağ Evlə üz-üzə gələcək qədər ağırlığını göstərməyə başlayıb. Burası belədir. Amma Türkiyə üçün, sadəcə, bir "rəis" simvolu artıq cansıxıcı hal alıb. İşin bu tərəfi də göz yumub keçiləcək fakt deyil. Türkiyə siyasəti üçün yeni kritik mərhələ başlayır. Sadəcə, onu deyək ki, Allah türkü qorusun!\nAğılsız Oğuza "oğuz şapalağı"\nDağıdıcılar Əli İnsanov “izində”\nƏli İnsanovun “HƏP”i, gopu və məzara doğru yürüşü\nTariximizin oğurlanmasına nədən susuruq?\nAzərbaycan müxalifətinin xəyanəti\nVətənpərvər olmaq hər birimizin vətəndaşlıq borcudur\nƏli Kərimli - zəlillikdən dəliliyə\nŞura Ulu Öndər Heydər Əliyevin əziz xatirəsinə həsr olunan tədbir keçirib - FOTOLAR\n5 hektar bazar ərazisinin 2 hektarı yanıb FHN\nAyan verilişdə qorxulu anlar yaşadı VİDEO\nSərhədi keçmək istəyən fələstinlilərə atəş açılıb\n"İncəsənətlə şəfa" rəqs və musiqi qala tədbiri keçirilib\n"Neftçi" yeni sponsoru ilə müqavilə imzalayıb\n"BMT Azərbaycanın ekstremizmə qarşı mübarizəsini yüksək qiymətləndirir''\nKişilər üçün hansı idman növləri faydalıdır? MÜSAHİBƏ\n"Nadir, çox şorgöz kişisən" VİDEO\nBirinci Beynəlxalq Orqan musiqi festivalı başa çatıb


2021, 08 May, şənbə, Bakı vaxtı 08:46\nTəbrikdə dövlət başçısı bildirilir ki, dünyanın müxtəlif guşələrində yaşayan bütün Azərbaycan vətəndaşlarını mənəvi kamillik və vəhdət rəmzi olan müqəddəs Qurban bayramı münasibətilə ürəkdən təbrik edir.\n“Öz demokratizmi, humanizmi və bəşəri idealları ilə dünya sivilizasiyasının möhtəşəm səhifəsini təşkil edən İslam dini xalqımızın dünyagörüşünün formalaşmasında, milli-mədəni inkişafında müstəsna rol oynayıb. Mütərəqqi islami dəyərlər və ənənələr Azərbaycanda həmişə uca tutulub”.\nBuna da bax: Qurban Bayramı yarmarkaları olacaq\n“Bu əziz gündə müsəlmanlar Allah yolunda hər cür fədakarlığa hazır olduqlarını nümayiş etdirir. Allaha yaxınlığın fərəhini yaşamaq fürsəti əldə edirlər. Xalqımız öz milli-mənəvi dəyərlərinə və ənənələrinə həmişə ehtiramla yanaşır. Bütün dini mərasimlər, o cümlədən Qurban bayramı hər il böyük təntənə ilə qeyd edilir. Ölkəmizin hər yerində Allahın adına qurbanlar kəsilir, geniş xeyriyyəçilik işləri görülür, dövlətimizin tərəqqisi və əmin-amanlığı üçün dualar edilir. Azərbaycanın müstəqilliyi və ərazi bütövlüyü uğrunda canlarından keçmiş şəhidlərimizin ölməz xatirəsi ehtiramla yad olunur”.\nBuna da bax: QMİ Qurban bayramı ilə bağlı fətva verib


AMEA Genetik Ehtiyatlar İnstitutunda tibb üzrə növbəti seminar keçirilmişdir\nAzərbaycan Milli Elmlər Akademiyası Genetik Ehtiyatlar İnstitutunda (GEİ) növbəti seminar keçirilmişdir.\nTədbirdə Londonun səhiyyə üzrə informasiya bazalarının dünya miqyaslı təqdimatçısı olan İnforma şirkətinin Baş Məsləhətçisi Dr.Günel Hüseynova çıxış etmişdir. Seminarın məqsədi GEİ-nin elmi işçi və tələbələrini G.Hüseynovanın Böyük Britaniyadakı səhiyyə üzrə elmi fəaliyyəti ilə tanış etmək, İnstitutun elmi strateji istiqamətləri haqda fikir mübadiləsi aparmaq və mümkün əməkdaşlıq sahələrini müəyyənləşdirmək olmuşdur.\nG.Hüseynova 2000-2006-ci illərdə Tibb Universitetinin Əczaçılıq fakültəsini fərqlənmə diplomu ilə bitirdikdən sonra Tibb Universitetinin Biokimya kafedrasında aspirantura səviyyəsində şəkərli diabet üzrə elmi tədqiqat aparmış və çoxsaylı məqalələrin müəllifi olmuşdur. Azərbaycanda Biologiya üzrə fəlsəfə elmləri namizədi ali dərəcəsi aldıqdan sonra Genetika sahəsinə çox marağı yarandığı üçün fəaliyyətini son 8 ildə Böyük Britaniyada davam etdirmişdir.\nGünel Hüseynova Qlazqo Universitetində Tibbi Genetika Üzrə Magistr səviyyəsində Daun xəstəliyinin diaqnostikası üçün yeni Nəsil Sekvenserlərinin istifadəsi ilə bağlı tədqiqat aparmışdır. Tədqiqat nəticəsində yeni diaqnostik metodun xəstələrə və Böyük Britaniyanın Səhiyyə sistemi büdcəsinə yararlılığı müzakirə olunmuşdur. Bu diaqnostik metod bir neçə il sonra Britaniyanın bütün xəstəxanalarında istifadə olunmağa başlamışdır. Daha sonra G.Hüseynova Kembric Universitetinin Genetika kafedrasında PhD səviyyəsində irsi poliqlutamin xəstəliklərində yeni genlərin aşkar olunması üzrə tədqiqatla məşğul olmuş, Huntinqton xəstəliyinin patologiyasında rol oynayan 8 yeni gen kəşf etmişdir. Bu elmi-tədqiqat çox böyük həcmli bir layihənin başlanğıc mərhələsi olmuş və hal-hazırda tədqiqatın davamı kliniki mərhələdə davam etdirilir.\nG.Hüseynova Londonda səhiyyəüzrə informasiya bazalarının dünya miqyaslı təqdimatçısı olan İnforma şirkətində Baş Məsləhətçi olaraq fəaliyyət göstərir və böyük əczaçılıq şirkətlərinə və səhiyyə sahəsinə milyonlarla investisiya qoyan müəssisələrə çox önəmli elmi-tədqiqat və biznes qərarlarının qəbul olunması sahəsində məsləhətlər verir.\nSeminar zamanı Günel həmçinin BB-da öyrəndiyi elmi metodologiyaları seminar iştirakçıları ilə paylaşmış, genetika sahəsində baş verən son yeniliklər haqda məlumat vermış və genetikanın böyük əczaçılıq şirkətlərinin apardığı klinik tədqiqatların istiqamətinə təsirlərindən danışmışdır. Eyni zamanda seminarda BB universitetləri ilə GEİ arasında əməkdaşlıq əlaqələrinin yaradılması, tələbə mübadiləsi, gələcək seminar və vebinarların təşkili də müzakirə olunmuşdur.


Böyrək çatışmazlığı zamanı daxili orqanların vəziyyəti » İmmunitet.az xəsətəliklərlə mübarizə aparan tibbi portal\nBaxış sayı: 1 798\nBöyrək çatışmazlığı xəstələrində aşağıdakı ümumi əlamətlər özünü göstərir:\n– baş gicəllənmə\n– pozulmuş sidik ifrazı.\nBunlardan başqa böyrək çatışmazlığı xəstənin daxili orqanlarında da bəzi patoloji əlamətlərlə özünü biruzə verir:\nXəstələrdə təngnəfəslik və asidoz özünü göstərir. Ağciyərlərdə azot mübadiləsinin son məhsulları yığılır və durğunluq əmələ gəlir ki, bu da ağır dəyişikliklərə səbəb olur. Rentgenoqrammada ağciyərlərin kökündə kəpənək qanadlarına oxşayan kölgə görünür ki, bu da uremik ağciyər adlanır. Xəstəliyin ağır hallarında plevraya su yığılır, bəzi xəstələrdə pnevmoniya inkişaf edir.\nBöyrək çatışmazlığı zamanı ürəyin vəziyyəti arterial təzyiqin səviyyəsindən asılı olur. Böyrək çatışmazlığı xəstələrində arterial təzyiq digər xəstəliklər zamanı baş verən təzyiqdən ağır formada olur. Bunun nəticəsində ürək əzələsinin hipertrofiyalaşması baş verir ki, bu da miokardın distrofiyası və ürək ritminin pozulmasına səbəb olur. İlk əvvəllər ürəkdöyünmə, təngnəfəslik və ürək astması baş verir. Tədricən ürək səbəbli qaraciyər böyüyür və ayaqlarda ödemlər əmələ gəlir. Belə xəstələr ən çox ürək çatışmazlığından ölürlər. Xroniki böyrək çatışmazlığı xəstələrində perikardit əmələ gəlir ki, bu da hemodializlə müalicə olunmadıqda 2-3 həftə ərzində xəstənin ölümünə səbəb olur.\nXroniki böyrək çatışmazlığı xəstələrində stomatit, parotit, qastrit, enterit, kolit və uremik psevdoperitonit müşahidə olunur. Xəstələrin dili quru, üstü qəhvəyi ərplə örtülmüş olur. Ürəkbulanma, qusma, iştahsızlıq, ağızda pis qoxunun olması belə xəstələr üçün xarakterik sayılır.\nKalsium-fosfor mübadiləsinin pozulması nəticəsində böyrək çatışmazlığı xəstələrinin sümük-oynaq sistemində ağır dəyişikliklər baş verir. D vitamininin büzüşmüş böyrəklərdə aktiv formaya keçə bilməməsi nəticəsində kalsiumun bağirsaqlardan qana sorulması prosesi pozulur. Xroniki böyrək çatışmazlığı zamanı mədə-bağırsaq sistemi vəziləri bədəndəki zəhərlənməni aradan qaldırmaq məqsədilə çoxlu miqdarda azot mübadiləsinin son məhsullarını ifraz edirlər. Bu da mədə-bağırsaq sistemi üzvlərinin selikli qişalarının zədələnməsinə səbəb olur.\nBöyrək çatışmazlığı xəstələrinin sinir sistemində və psixi fəaliyyətində baş verən dəyişikliklər hıçqırma, hipotermiya, əzələdə qıcolmalar, psevdotetaniya, süstlük, yuxululuq, koma şəklində təzahür edir.\nXroniki böyrək çatışmazlığı xəstələrinin dərisinin rəngi avazımış, sarımtıl, yaxud qəhvəyi torpaq rəngində quru və elastikliyini itirmiş olur. Dərid qaşınmalar baş verir ki, bu da dəridə dırnaq cızması izlərinin olmasına səbəb olur. Bəzən dəridə müxtəlif yaralara, allergik səpgilərə rast gəlmək olur.\n"Böyrək çatışmazlığı zamanı daxili orqanların vəziyyəti" haqqında müzakirə


YAXIN ŞƏRQDƏ BÖYÜK MÜHARİBƏ RİSKİ ARTIR –Moskva niyə İsraili “satdı?” » Anaxeber.az online xəbər portalı\nTarix: 25-04-2018 21:27\nVaşinqton İnstitutunun məsləhətçisi\nYaxın Şərqdə müharibə geniş miqyas ala bilər. İsrail İran, “Hizbullah”, həmçinin Suriya və Livanda şiə döyüşçülərinə qarşı çıxa bilər. Hamısı da Rusiya sayəsində. Məhz ruslar aprelin 9-u Suriyanın mərkəzində yerləşən “T-4” İran bazasına İsrailin hücum etdiyini “xəbər ediblər.\nİsrail İrandan “Hizbullah”-a keyfiyyətli yeni silah tədarükü ilə əlaqəsi olan hədəflərə zərbə endirməyi təcrübədən keçirsə də, heç vaxt bunu etiraf etməyib. Beləliklə, İsrail məsələni ictimailəşdirmədiyi üçün İran və “Hizbullah” nüfuzunu xilas etmək naminə cavab zərbələri endirmək məcburiyyətində qalmayıb. Lakin indi, İsrailin həyata keçirdiyi hücum nəticəsində İran xüsusi təyinatlı “Qüds” bölməsinin ən azı 8 zabitini itirdikdən, ruslar isə hücuma görə İsrailin məsuliyyət daşıdığını bildirdikdən sonra İran çox həssas vəziyyətə düşüb. Ölkənin kütləvi informasiya vasitələri indi nəinki hücum, həmçinin Əli Əkbər Velayati kimi yüksək vəzifəli məmurların bəyanatları haqqında yazırlar. Qeyd edək ki, Velayati İranın cavab verəcəyini bildirib.\nNiyə ruslar İsraili satıb? İki səbəb var. Birincisi, bu bazada ruslar da olub. İsrailin zərbəsi dəqiq olsa da, hücum Rusiya qüvvələrinin yaxınlığında baş verib. Vladimir Putin bunun yolverilməz olduğunu İsrailə mesaj vermək qərarına gəlib. İkincisi, İsrail Əsəd rejimi Dumada kimyəvi silahdan istifadə etdikdən sonra zərbə endirib və Putin İran bazasına Amerikanın zərbə endirmədiyini göstərmək istəyib. “Amerikanın gücü Suriyadakı hadisələrə təsir edir” – onun bu tip xəbərlərə allergiyası var. Bu ölkədə hakim qismində Rusiya çıxış edir.\nÜmumi götürəndə, Amerika, Britaniya və Fransa qoşunlarının Suriyada kimyəvi silaha aidiyyatı olan üç obyektə endirdiyi zərbələrin məhdud xarakter daşıması Putinin haqlı olduğunu sübut edib. Bu zərbələr kəşfiyyat, Əsədin idarəetmə sistemini zəiflətməyib, Suriyada qüvvələr balansına və ölkədə Rusiya ilə İranın mövqeyinə təsir etməyib. Koalisiyanın Rusiya və İran qüvvələrinə yaxın hədəflərdən hər vəchlə yan keçən zərbələrin miqyası Rusiya hücumlara cavab verəcəyini elan etdikdən sonra məhdudlaşdırılıb. Əslində, Moskva Tramp (Donald Trump) administrasiyasının qarşısını almaq iqtidarında olduğunu göstərib.\n“Qoy, bu işlə başqaları məşğul olsun” deyən ABŞ prezidentinin açıq şəkildə Suriyanı tərk etmək istəyi şübhəsiz Rusiya və İranı cəsarətləndirəcək. Bu, İsrailin tək qaldığını göstərir. Bəlkə də, İran İsrailə qarşı cavab tədbirlərini məhdudlaşdıracaq, ancaq onlar əvvəlki kimi Suriyada iştiraklarını artıracaq və davam edən üsyançı hərəkat ilə mübarizəni davam etdirməli olacaqlar. Bu, ondan xəbər verir ki, İranın cavab zərbəsi (istər birbaşa İsrailə olsun, istərsə də İsrail hüdudları xaricində həssas hədəflərə olsun) o qədər məhdud olacaq ki, İsrail də öz cavabını məhdudlaşdıracaq. Lakin bu, ehtimaldır. Səhv imkanı çoxdur.\nHətta bu toqquşmanı məhdudlaşdırmaq və ya qarşını almaq mümkün olsa belə, İran və İsrail onsuz da qarşıdurma kursu ilə irəliləyir. İran Suriyada özü və “əlaltıları” üçün geniş hərbi infrastruktur yaratmaq və İsrailə qarşı yeni cəbhə açmaqda qərarlıdır. İsrail də eynilə bu şəkildə İrana mane olmağa və ona Suriyada “Hizbullah”-a oxşar təşkilat yaratmasına əngəl olmağa çalışacaq.\nİran yəhudi dövlətinə qarşı müharibə başladacağını və cəzasız qalacağını düşünəcək, ancaq İsrail belə bir vəziyyətlə heç cürə razılaşa bilməz. İsrail İranın təhrik və təşkil etdiyi raket zərbələrinə, gündə 1000-200 raketə tab gətirə bilibsə, onda İranın ona maksimal ağrı yaşadan hədəflərini də dəf edə bilər. İranın neft hasil edən obyektləri və neft emalı ilə məşğul olan müəssisələri İsrail üçün belə hədəflərdən biri ola bilər. Bəs İran buna necə cavab verəcək? “Hizbullah”-ın raketləri İranın İsrailə qarşı əl ata biləcəyi maksimum vasitədir. Əgər İranın neft obyektləri hədəfə çevrilsə, Tehran buna Səudiyyə Ərəbistanının neft müəssisələrinə hücumla cavab verə bilərmi?\nMəsələnin mahiyyəti bundan ibarətdir: İsrail-İran müharibəsinin necə başlaya biləcəyini başa düşmək asandır, ancaq heç kim onu başa çatdırmağın yollarını bilmir. Tramp administrasiyası bəlkə də Suriyadan getmək istəyir, amma Birləşmiş Ştatlar uzaqlaşan kimi regional müharibə təhlükəsi güclənir.\nHazırda Amerikanın çəkindirici amili gərəkdir. Putin başa düşməlidir ki, ABŞ İsraillə geniş miqyaslı müharibə təhlükəsi yaradan İranın Suriyadakı ekspansiyasını izləyib, fəaliyyətsiz qalmaycaq. O, İranın və şiə döyüşçülərinin genişlənən iştirakının qarşısını almaq üçün müəyyən addımlar ata bilər. Əks təqdirdə, bunu Amerika edəcək, özü də hərbi hava qüvvələrindən istifadə edərək.\nSuriya açıq-aşkar Trampa maraqlı deyil. O, həmçinin Amerikanın cəlb edilə və qlobal iqtisadiyyata ziyan bura biləcək genişmiqyaslı regional müharibədə də maraqlı deyil. İndi arxadan rəhbərlik etmək zamanı deyil. (Xpressa.net)


Portuqaliya 2020-ci ildə sellofan paketlərdən imtina edəcək | Report.az\nPortuqaliya 2020-ci ildə sellofan paketlərdən imtina edəcək Tezliklə, Portuqaliyaya gələn və mağazaya gedən turistlər, plastik paketlər və ya birdəfəlik qida qablarından istifadə edə bilməyəcəklər. Belə ki, Yaşıllar Partiyası ölkə parlamentinə meyvə, tərəvəz və çörək üçün sellofan qablaşdırmalardan imtina barədə qanun layihəsi daxil ediblər.\n2 May , 2019 03:49\nTezliklə, Portuqaliyaya gələn və mağazaya gedən turistlər, plastik paketlər və ya birdəfəlik qida qablarından istifadə edə bilməyəcəklər. Belə ki, Yaşıllar Partiyası ölkə parlamentinə meyvə, tərəvəz və çörək üçün sellofan qablaşdırmalardan imtina barədə qanun layihəsi daxil ediblər.\n"Report" RİA "Novosti"yə istinadən xəbər verir ki, bu barədə "Evro Puls" məlumat yayıb.\nİndi bütün mağazalar emal üçün praktiki olaraq qeyri-mümkün olan yüngül plastik qablaşdırmaya ekoloji bir alternativ tapmalıdır.\n2021-ci ildə Avropa İttifaqı çoxdəfəliklə əvəz edilməsi mümkün olan bəzi birdəfəlik plastik məmulatların satışını qadağan edəcək.\nQadağa əsasən bütün birdəfəlik plastik qab-qacaqlara, içki çubuqları, birdəfəlik ərzaq konteynerləri və digər plastik məmulatlara aid ediləcək.\n2030-cu ilə qədər Aİ-də bütün plastiklərin 50% -dən çoxunun emal ediləcəyi gözlənilir.\nRus versiyası Португалия с 2020 года планирует отказаться от целлофановых пакетов


Teleqraf.com 22.09.2021 12\nTeleqraf.com xəbər verir ki, bu iddia ilə CHP-dən olan keçmiş deputat Barış Yarkadaş çıxış edib.\nTürkiyə hökumətin Suriya ilə bağlı atdığı hər addımını tənqid edən Kamal Kılıçdaroğlu Bəşər Əsəddən görüş təklifi alıb. Beləliklə, Kılıçdaroğlunun Ankaraya Dəməşqlə yenidən danışıqlar aparmaq çağırışına Bəşər Əsəd cavab verib.\nSuriya lideri CHP sədrini ikitərəfli görüş üçün Dəməşqə dəvət edib.\nHələlik CHP-dən iddiaya cavab verilməyib.\nTags: # Bəşər Əsəd # Cümhuriyyət Xalq Partiyası # Chp # Barış # Türkiyə # Ankara # Dəməşq # Suriya\nBu xəbər Teleqraf.com saytından 22-09-2021 21:31 tarixində götürülmüşdür.


İstanbul Tarixində İlk Körpü Təşəbbüsü və İstanbul Körpüləri\nƏsas səhifəTÜRKİYƏMarmara Bölgesi34 İstanbulİstanbul Tarixində İlk Körpü Təşəbbüsü və İstanbul Körpüləri\n19 / 11 / 2020 34 İstanbul, GENEL, körpülər, KARAYOLU, Marmara Bölgesi, TÜRKİYƏ\nilk körpü cəhdi və istanbul körpüsü\nİstanbulda İlk Körpü Təşəbbüsü və İstanbul Körpüləri; Tarixdə İstanbulda ilk körpü cəhdi Fars Kralı I Dara idi. Osmanlı dövründə II. Beyazıtın cəhdi uğursuz olduqdan sonra II. Mahmud 1836-cı ildə Haliçdə Unkapanı ilə Azapkapı arasında taxta bir körpü tikdi. Bu körpü Hayratiye Körpüsü adlanırdı.\nHayratiyedən sonra ikinci körpü Abdülmecidin 1845-ci ildə inşa etdiyi körpüdür. Bu Haliç körpüsü Galata ilə Eminönü arasında inşa edilən ilk pullu körpüdür. Ödəniş piyadalar üçün 5 sikkə, yüklənmiş avtomobillər üçün 20 sikkə idi.\nÜçüncü Haliç körpüsü Əbdüləziz dövründə 1863-cü ildə inşa edilmişdir. 1875-ci ildə dəmir bir tikilidə yeni bir körpü quran sultan, açmadan həyatını itirdi. II. Əbdülhəmidin dövründə açılan yeni körpü də bağlandı və bu körpü 37 il Eminönüdə, 24 il Unkapanı'nda çalışdıqdan sonra 1936-cı ildə söküldü.\nDördüncü körpü, 27 Aprel 1912-ci ildə Sultan Reşat dövründə açıldı. 466 metr uzunluğunda və 25 metr enində olan bir körpünü bir Alman firması 250.000 qızıl liraya tikdi. Körpünün altında mağazalar və estakadalar var idi.\nBeşinci körpü bugünkü dəmir körpüdür. Reşat körpüsü yandıqdan sonra 17 iyun 1992-ci ildə o vaxtkı Baş nazir Süleyman Dəmirəl tərəfindən açıldı.\nHayratiye, 1836-cı ildə Mahmudiye olaraq bilinən ilk körpünün açılışından sonra 1875-ci ilə qədər çalışdı. 1875-ci ildə Əbdüləzizin körpüsü açıldı. Bu körpü 1912-ci ilə qədər istifadə edilmişdir. Üçüncü körpü 1936-cı ildə dağılan köhnə Galata körpüsü idi. 1940-cı ildə bugünkü dəmir Unkapanı Körpüsü inşa edildi. Bu dördüncü körpüyə Atatürk Körpüsü də deyilir.\nHaliç Körpüsü adlanan körpü 1974-cü ildə Əbdüləziz dövründəki sınaqdan sonra inşa edildi. Türk-Yapon-Alman əməkdaşlığının məhsuludur. Uzunluğu 995 m, eni 32 m və hündürlüyü 22 m-dir. Bu körpü 1980 və 1990-cı illərdə genişləndirilmişdir.\n15 İyul Şəhidlər Körpüsü Ortaköy ilə Beylerbeyi arasındadır. 1970-73 arasında tamamlandı. Uzunluğu 1380 m. Fatih Sultan Mehmet Körpüsü ikinci Boğaziçi körpüsüdür. Kavacık və Sarıyer arasındadır. 1985-88-ci illər arasında inşa edilmişdir. Yavuz Sultan Səlim Körpüsü - üçüncü körpü 2013-2016-cı illər arasında tamamlanmış və qitələri birləşdirən ən uzun körpüdür.\nBoğaziçi və Fatih Sultan Mehmet Körpüləri Layihəsi Körpüsü baxım, təmir və quruluş ...\nTCDD, E + M Elektrik - Aykon Elektrik müştərək müəssisəsi və Siemens A.Ş. şirkətinin ...\nBoğaziçi və Fatih Sultan Mehmet Körpüləri Layihəsi baxım, təmir və təmir ...\nİzban Halkapınar İstasyonu körpüləri genişlənir\nBoğaziçi Körpü Tender\nBoğaziçi və Fatih Sultan Mehmet Körpüləri Layihəsi Baxım, təmir və ...\nBoğaziçi və Fatih Sultan Mehmet Körpüləri Layihəsi tenderinin əvvəlki seçiminin qalibi ...\nTarixdə Bu gün: 19 Noyabr 1938 Atatürkün cəsədi Dolmabahçe'dən


Internetin sürətinin az olmasından bezmisiniz? » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAşağıda göstərilən üsulu diqqətlə oxuyun. Bu çox asandır\n1. Kompüterin soldan ən aşağıda Start bölməsinə daxil olun.\nBəzi windows temalarında bu bölmə bəzən sadəcə şəkil olur.\nBu da əsasən ən aşağıda sol tərəfdə yerləşir.\n2. Qeyd olunan bölməyə daxil olduqdan sonra Control Panel bölməsinə daxil olun.\n3. Açılan pəncərədə bir çox ikonkalardan ibarət bölmələr\ngörsənəcək. Burada biz Phone and modem bölməsini seçməliyik.\n4. Bölməni seçdikden sonra açılan cədvəldə Modems bölməsini seçirik ve orada\ninternetə giriş zamani istifade etdiyimiz modemi seçib Properties düyməsini basırıq.\n5. Bu cədvəldə isə Extra initialization commands düyməsini basırsız.\n6. Açılan pəncərədə extra initialization commands type\nyazılan mətnin altında sizdən əmr soruşulur. Bu cədvələ AT&FX yazmalısınız.\n7. Daha sonra OK düyməsini seçirsiniz.\nBundan sonra adi qaydada dial up nömrənizi yığıb internetə qoşulursunuz...\n8. Bu zaman qoşulma sürətini 115kbps görüb xoşbəxt olursunuz.\nBu üsul Windows XP, Windows Vista ve\nWindows 7 əməliyyat sistemlerində test olunub... 100% işləkdir...\nWindows 8-də "Start" düyməsi olmayacaq\n14 fevral 2012 12:18\ntewekkurler allaha wukurele problem yoxdu intenetin sureti yaxsidi\nKUCUK SIRLA SU,\n24 yanvar 2012 16:24\nmən də istiyirəm internet surətini çoxaldım., qeydiyyatdan keçdim ama hələ sms yazmağım üçün 5 gün keçməlidi., kim bilirsə mənə yazsın da., puskdan nastroyka i panel upravleniya ordan da telefon i madem., ora qədər gələ bilirəm.,qalan sözləri tapa bilmirəm.,\nBoş şeydir... ADSLdən başqa yalan... )\n2 noyabr 2011 00:59\ntewekkur edirem !! Legend.Az Forever\n26 oktyabr 2011 23:57\nCox-cox tewekkur edirem\n16 oktyabr 2011 19:52\nxebere gora sagolun ve yasasin legend.az.\n8 oktyabr 2011 00:12\n28 avqust 2011 15:54\n18 avqust 2011 14:52\nCANIM KOMEK EDIN DE NE OLAR\ndeyirem ki komputer rus dilindedir o melumati xahis edirem rusca yazin\n30 iyul 2011 16:32\nmen de de komputer rus dilindedir bu rus dilinde olan komputerlere komek elemir?????????\n18 iyul 2011 20:48\nbir deyisiklik olmadi ama yenede sagolun\n12 iyul 2011 17:48\nmenim internetim suretlidir buna ehtiyac yoxdur\n11 iyul 2011 19:04\n11 iyul 2011 00:46\nistifadeci Amanda neye gore yazilani tekrarlayir?Meger o basqa dilde yazmisdi?\n7 iyul 2011 19:08\nmende internet sürərlidir amma tesekkürler\nAXI MENDE KOMPUTER RUS DILINDEDIR NOLAR KOMEK EDIN